مرۆڤی میكانیكیی دڵخۆش\nسی ڕایت میلز\nوا بۆ تاك ده‌رده‌كه‌وێت كه زۆرینه‌ی ئه‌و شتانه‌ی ڕووده‌ده‌ن به‌ره‌نجامی گزیكردن یان كاریگه‌ری یان سه‌ره‌ڕۆییه‌كی كوێرانه‌بن. زۆرجار ده‌سه‌ڵات ئاشكرا نییه، زۆرجاریش ئه‌و كه‌سانه‌ی كه ده‌سه‌ڵاتیان به‌ده‌سته‌وه‌یه هه‌ست به‌وه ناكه‌ن كه پێویستییان به‌وه‌یه ده‌سه‌ڵات ڕوون بكه‌نه‌وه و پاساوی بده‌ن. ئه‌مه هۆكارێكه له‌و هۆكارانه‌ی كه خه‌ڵكی ئاسایی، كاتێك ده‌كه‌ونه ته‌نگ و چه‌ڵه‌مه‌وه یان كاتێك هه‌ست به‌وه ده‌كه‌ن ڕووبه‌ڕووی پرسه‌كان ده‌بنه‌وه، نه ده‌توانن به‌ڕوونی ئامانجه‌كانیان بۆ بیركردنه‌وه و كار دیاری بكه‌ن و، نه توانای ده‌ستنیشانكردنی ئه‌و به‌هایانه‌یان هه‌یه كه ده‌شێت تووشی مه‌ترسی ببن و، ئه‌م به‌هایانه بۆ ئه‌وان به‌شێوه‌یه‌كی ته‌مومژاوی ده‌رده‌كه‌ون.\nله سایه‌ی ئه‌م شوێنه‌وارانه‌ی كه له ئاراسته‌ی ئەقڵاندنی سه‌ربه‌ره‌وژووردا ده‌كه‌ونه‌وه، تاك (ئه‌وپه‌ڕ توانای خۆی) ده‌خاته گه‌ڕ. ئاره‌زووه‌كانی و كاره‌كه‌ی خۆی بۆ تێهه‌ڵكێش بوون به‌و ڕه‌وشه‌ی كه ئه‌و تێیدایه ده‌گۆڕێت، واته ئه‌و ڕه‌وشه‌ی كه تاك ده‌سته‌وه‌ستانه له دۆزینه‌وه‌ی ده‌ره‌تانێك بۆ ده‌رچوون لێی. ئیتر دوای ماوه‌یه‌كی كورت، به‌دوای هیچ ده‌ره‌تانێكدا ناگه‌ڕێت: ئه‌و خۆی ده‌گونجێنێت. به‌ڵام ئه‌و به‌شه‌ی ژیانی كه له كار ده‌مێنێته‌وه ده‌یقۆزێته‌وه بۆ سه‌رگه‌رمی و خواردن و خواردنه‌وه و "ڕابواردن". به‌ڵام ئه‌م بواری خوادن و خواردنه‌وه‌یه‌ش ده‌ئەقڵێندرێت. جا له‌به‌رئه‌وه‌ی تاكه‌كه‌س، له به‌رهه‌م و كاردا نامۆیه، ئه‌وا له خواردن و خواردنه‌وه و حه‌سانه‌وه‌ی ڕاسته‌قینه‌ش نامۆ ده‌بێت. ئه‌م خۆگونجانه‌ی تاك و جێكه‌وته‌كانی به‌سه‌ر ژینگه‌كانی و خۆیه‌وه، نه‌ك ته‌نیا به تێپه‌ڕینی كات ده‌بێته مایه‌ی له‌ده‌ستدانی هه‌لی خۆی و له‌كیسچوونی توانا و ئیراده‌ی بیركردنه‌وه‌ی، به‌ڵكو كار له هه‌ل و توانای هه‌ڵسوكه‌وتكردنی وه‌ك مرۆڤێكیش ده‌كات. له‌ڕاستیدا، واده‌رده‌كه‌وێت كه ده‌شێت هه‌ریه‌كه له به‌های ئازادی و به‌های ئەقڵ لای ئاشنا نه‌بن.\nئه‌م خه‌ڵكه گونجاوانه، به‌ناچاری و هه‌میشه‌یی كه‌سانی نا زرنگ نین، ته‌نانه‌ت دوای ئه‌وه‌ی ماوه‌یه‌كی درێژ له‌م جۆره ڕه‌وشانه‌دا ده‌ژین و كارده‌كه‌ن و ڕاده‌بوێرن. (كارل مانهایم) به ڕوونی ئه‌مه‌ی سه‌لماندووه كاتێك له‌باره‌ی (ئەقڵاندنی تاك)ـه‌وه دوواوه، ئه‌و ئاماژه بۆ ئه‌و ڕێگایه ده‌كات كه تاكی ئابڵوقه‌دراو له به‌شه دیاریكراوه‌كانی ڕێكخراوه ئەقڵانییه گه‌وره‌كاندا، ده‌توانێ ده‌ستی ڕابگات به ڕێكخستنی میتۆدییانه‌ی پاڵنه‌ر و ئاره‌زووه‌كانی و شێوازی ژیانی و ڕێگاكانی بیركردنه‌وه‌ی، به هه‌ماهه‌نگییه‌كی وردی ڕێژه‌یی له‌گه‌ڵ (بنچینه ڕێكخراوه‌كان و ئۆرگانیزه‌كردنیان). كه‌واته ڕێكخستنی ئەقڵانی، ڕێكخستنێكه بۆ نامۆیی. له‌به‌رئه‌وه‌ی پره‌نسیپه ڕێنماكانی ڕه‌فتار و بیركردنه‌وه و، دوای ماوه‌یه‌كی كورتیش هه‌ست و سۆز، له ویژدانێكی سه‌ربه‌خۆی مرۆڤێكی سه‌ر به بزووتنه‌وه‌ی ڕیفۆرمی ئایینی یان مرۆڤی دیكارتیدا، جێگیر نه‌بوون. له ڕاستیدا پره‌نسیپه ڕێنماكان به هه‌ر یه‌كێ له‌وانه نامۆ و ناكۆكه كه مێژووییانه له‌وه تێده‌گات ئه‌و كه‌سایه‌تییه‌كی ئیندیڤیدوالییه. زێده‌گۆیی نییه ئه‌گه‌ر بووترێت له كۆتاییدا هه‌لی زۆرینه‌ی خه‌ڵكی بۆ بیركردنه‌وه له‌ناوبراوه یان وێران كراوه، چونكه ئەقڵانییه‌ت زیاتر ده‌بێت، و چونكه جێگه‌كه‌ی، واته شوێنی كۆنترۆڵكردنی، له تاكه‌وه ده‌گوازرێته‌وه بۆ ڕێكخراوێكی به‌رفراوان. به‌رمه‌بنای ئه‌مه، ئەقڵانییه‌تێك هه‌یه به بێ بوونی ئەقڵ یان هۆشیاری. ئه‌م ئەقڵانییه‌ته‌ش یه‌كسان نییه به ئازادی، به‌ڵكو وێرانكه‌رییه‌تی.\nسه‌یر نییه كه نموونه‌ی باڵای كه‌سایه‌تی خودی بكه‌مه شوێنی مشتومڕ، ئه‌وه‌ش له‌به‌رئه‌وه‌ی ئه‌وه‌ی له‌م سه‌رده‌مه‌ماندا لێكۆڵینه‌وه‌ی له‌باره‌وه ده‌كرێت سروشتی مرۆڤه له‌خۆیدا، واته وێناكردنمان بۆ سنووردارییه‌كانی و تواناكانی وه‌ك مرۆڤێك. تا هه‌نووكه مێژووه‌كه‌ی، به ده‌رخستنی سنووری (سروشتی مرۆڤ) و واتاكانی، چاره‌سه‌ر نه‌كراوه. ئێمه نازانین مه‌ودای قووڵایی گۆڕانی ده‌روونیی مرۆڤ له سه‌رده‌می نوێوه تا سه‌رده‌می هاوچه‌رخ چه‌نده‌یه. به‌ڵام ده‌بێت پرسیاره‌كه له دوا شێوه‌یدا بورووژێنین، ئه‌ویش ئه‌وه‌یه: تۆبڵێی له‌نێوان خه‌ڵكانی هاوچه‌رخدا، ئه‌وه شته بڵاو ببێته‌وه و گه‌شه‌بستێنێت كه پێی ده‌ووترێت "مرۆڤی میكانیكیی دڵخۆش"؟\nدیارە و به‌ڵگه‌نه‌ویست، كه ده‌كرێت مرۆڤ به ڕێگای كیمیایی و ده‌روونپزیشكی و به زۆره‌ملێی به‌رده‌وام و به ده‌ستبه‌سه‌رداگرتنی ژینگه‌كه‌ی، بکرێتە مرۆڤێکی میكانیكی، به‌ڵام ده‌شكرێت به هۆی فشاری هه‌ڕه‌مه‌كی و په‌رێز (سیاق) و ڕه‌وشی 'بێپلان'ـەوە بگۆڕدرێت. به‌ڵام ئایا ده‌كرێت وا له مرۆڤ بكرێت كه به ئیراده‌ی خۆی ئاره‌زوو بكات ببێته مرۆڤێكی میكانیكیی دڵخۆش؟ ئایا له‌م دۆخه‌دا ده‌توانێت به‌خته‌وه‌ر بێت و، تایبه‌تمه‌ندییه‌كانی ئه‌م به‌خته‌وه‌رییه و واتاكانی چین؟ ئێستا ئیدی به‌س نییه ته‌نیا گریمانه‌ی ئه‌وه بكرێت كه له قووڵایی مرۆڤه‌كاندا، له‌و ڕووه‌وه كه مرۆڤن، پاڵنه‌رێك بۆ ئازادی و ئیراده‌ی بیركردنه‌وه هه‌یه كه میتافیزیكای سروشتی مرۆیی پێكده‌هێنێت. ئێستا ده‌بێت بپرسین: چ شتێك له سروشتی مرۆڤ و له ڕه‌وشی ئه‌مڕۆی مرۆڤ و له هه‌ر هه‌مه‌جۆرییه‌ك له هه‌مه‌جۆرییه‌كانی ژینگه‌ی كۆمه‌ڵایه‌تیدا، به‌ره‌و هه‌ژموونی مرۆڤی میكانیكیی دڵخۆش، ده‌ڕوات و، چ شتێكیش دژیه‌تی؟\nپه‌یدابوونی مرۆڤی نامۆ و، هه‌موو هزره‌كانی پشت ئه‌م په‌یدابوونه، له ئێستا كاریگه‌ری له‌سه‌ر سه‌رجه‌م ژیانی جددی هزریمان داده‌نێن و، ده‌بنه هۆكاری نیگه‌رانیی هزریی ئێستامان. ئه‌مه‌ش بابه‌تێكی سه‌ره‌كییه له بابه‌ته‌كانی مرۆڤی سه‌رده‌می هاوچه‌رخدا و بابه‌تی هه‌موو ئه‌و توێژینه‌وه جددیانه‌یه كه شایانی باسن. من ئایدیایه‌ك و بابه‌تێك و گرفتێك به وه‌ها قووڵاییه‌ك، له نه‌ریته كلاسیكییه‌كاندا و زیاد له‌وه‌ش له به‌شدارییه شیمانه‌ییه‌كانی زانسته كۆمه‌ڵایه‌تییه هاوچه‌رخه‌كاندا، شك نابه‌م.\nئه‌م مرۆڤه ئه‌و مرۆڤه‌یه كه (كارل ماركس) به زیره‌كییه‌كی زۆره‌وه له وتاره سه‌ره‌كییه‌كانیدا له‌باره‌ی (نامۆیی)ـه‌وه بینیوویه‌تی و، ئه‌مرۆڤه‌یه كه به ڕاستی شوێنی بایه‌خپێدانی (جۆرج زیمیڵ) بووه له وتاره به‌نابانگه‌كانیدا له‌باره‌ی میترۆپۆلیس (شاری گه‌وره) یان (پایته‌خت)ه‌وه. (گراهام ڤالاس)یش له كتێبه‌كه‌یدا (كۆمه‌ڵگای گه‌وره)، لێی به ئاگا بووه. هه‌ر ئه‌وه‌ش له پشت چه‌مكی (فرۆم)ـه‌وه‌یه له‌باره‌ی (مرۆڤئامێری)یه‌وه. ترسی ئه‌وه‌ی كه ئه‌م چه‌شنه له‌مرۆڤ به‌ربڵاو بێت، بناغه و بنچینه‌ی زۆربه‌ی ڕووه‌كانی به‌كارهێنانی نوێی هزریی سۆسیۆلۆژیای كلاسیكه، وه‌كو تێگه‌ی (ناوه‌ند و په‌یمان) و تێگه‌ی (كۆمه‌ڵ و كۆمه‌ڵگا). ئه‌م جۆره مرۆڤه واتایه‌كی دژواره بۆ چه‌مكگه‌لێكی وه‌كو چه‌مكی: "ڕووكردنه ئه‌وانی دیكه"ی (ریسمان)، و چه‌مكی: "ئاكاری كۆمه‌ڵایه‌تی"ی (وایت). سروشتییه كه ده‌نگۆی به‌ربڵاوی سه‌ركه‌وتنی ئه‌م جۆره مرۆڤه– ئه‌گه‌ر بگوونجێت ناو له‌مه بنرێت سه‌ركه‌وتن- واتای سه‌ره‌كی ڕۆمانه‌كه‌ی (جۆرج ئۆرویل): "1984" بێت.\nله‌لایه‌نی پۆزه‌تیڤه‌وه، كه به‌جۆرێك له جۆره‌كان له‌مڕۆدا لایه‌نێكی ئاره‌زوومه‌ندانه‌یه، واتا فراوانه‌كانی ئایدیای "نائاگایی" لای (فرۆید) و، "ئازادی" لای (ماركس)، و "من" لای (جۆرج مید) و"عه‌فه‌ویه‌ت" لای (كیرین هۆرنی)، ئه‌وه‌تا له به‌كارهێنانی ئه‌م تێگانه‌دا دژی سه‌ركه‌وتنی مرۆڤی نامۆ. ئه‌مانه هه‌وڵیاندا كه له مرۆڤدا- له‌و ڕووه‌وه كه مرۆڤه- ناوه‌ندێك بدۆزنه‌وه كه بیانخاته سه‌ر ئه‌و بڕوایه‌ی ناكرێت بگۆڕدرێت بۆ بوونه‌وه‌رێكی نامۆی وه‌ك ئه‌م بوونه‌وه‌ره، له كۆتاییشدا ناكرێت وه‌ك ئه‌م بوونه‌وه‌ره- له سروشت و له كۆمه‌ڵگه و له خود، نامۆبێت. بانگه‌شه‌كردن به پێداگرییه‌وه بۆ چه‌مكی (كۆمیونیتی) هه‌وڵێكه –كه من پێموایه هه‌ڵه‌یه- بۆ دووپاتكردنه‌وه‌ی ئه‌و ڕه‌وشانه‌ی كه گریمانه‌ی بوونی ئه‌م جۆره مرۆڤه له‌ناو ده‌بات. كاتێك به‌شێكی زۆر له بیرمه‌نده مرۆڤدۆسته‌كان گه‌یشتوونه‌ته ئه‌و بڕوایه‌ی كه زۆرێك له پزیشكه ده‌روونییه‌كان به كاره‌كه‌یان خه‌ڵكانی نامۆ و خود ئەقڵێندراوی له‌م چه‌شنه به‌رهه‌م دێنن، ئه‌وا ئه‌وان ئه‌م هه‌وڵانه‌ی كه ئه‌م پزیشكانه بۆ گونجاندنی مرۆڤ وه‌گه‌ڕیان خستووه، ڕه‌ت ده‌كه‌نه‌وه. له‌پشت هه‌موو ئه‌مانه‌یشه‌وه –و له‌مه‌ش دوورتر له‌پشت نیگه‌رانی و بیركردنه‌وه‌ی ته‌قلیدگه‌راكانی ئێستاوه له‌نێو توێژه‌ره جددیه شاره‌زاكان ده‌رباره‌ی مرۆڤ - هەقیقه‌تێكی ساده‌ی یه‌كلاكه‌ره‌وه خۆی مه‌ڵاس داوه، ئه‌ویش ئه‌وه‌یه كه مرۆڤی نامۆ لایه‌نی دژی جیهانبینی ڕۆژئاواییه بۆ مرۆڤی ئازاد. ئه‌و كۆمه‌ڵگایایه‌ی كه ئه‌م مرۆڤه میكانیكییه دڵخۆشه‌ی تێدا گه‌شه ده‌كات، لایه‌نی دژه جه‌مسه‌ری كۆمه‌ڵگه‌ی ئازاده، یان، به واتا لیبراڵی و ساده‌كه‌ی وشه‌كه، دژه جه‌مسه‌ری هه‌ر كۆمه‌ڵگه‌یه‌كی دیموكراسییه. هاتنی ئه‌م مرۆڤه ئازادی به شێوه‌ی گیروگرفته‌كان و پرسه‌كان دیاری ده‌كات، ئومێدمان وایه كه كۆمه‌ڵناسه‌كان ئه‌مه وه‌ك كێشه‌یه‌ك بده‌نه قه‌ڵه‌م. ئه‌و نیگه‌رانییه‌ی كه وا گوزارشتی لێده‌كرێت نیگه‌رانییه‌كی تاكه‌كه‌سه –ئه‌و نیگه‌رانییه‌ی كه خۆی چوارچێوه‌كه‌ی و به‌هاكه‌ی فه‌رامۆش ده‌كات- ئه‌وه‌یه كه پێی ده‌ووترێت (نامۆیی). ئه‌و پرسه‌ی كه وا گوزارشتی لێده‌كرێت پرسێكه كه گروپه تایبه‌تییه‌كان بایه‌خی پێده‌ده‌ن –كه زۆرجار ده‌روه‌ستی په‌یوه‌ندییه‌كان و به‌های ئه‌م پرسه نایه‌ن- هیچ نییه جگه له پرسی واقیع و ئاره‌زووی كۆمه‌ڵگه‌ی دیموكراسی.\nله‌به‌رئه‌وه‌ی ئه‌م پرسه و ئه‌م نیگه‌رانییه له ئێستادا له سنوورێكی به‌رفراواندا ده‌رك ناكرێن و، له‌پاشان له واقیعدا به‌شێوه‌ی گیروگرفت و پرس له ئارادا نین، بۆیه سه‌رلێشێواوی و بێ ده‌روه‌ستی كه، له ڕووی مه‌جازی و واقیعیشه‌وه، له‌م گروپانه زاڵ ده‌بن، تاڕاده‌یه‌كی زۆر له قووڵایی و فراوانیدا نین. ئه‌م ڕاستییه له‌مڕۆدا به سه‌یركردنی له په‌رێزه سیاسییه‌كه‌یدا، به‌شێكی سه‌ره‌كییه له كێشه‌ی ئازادی و، به‌شێكی سه‌ره‌كیشه له‌و ته‌حه‌ددا هزرییه‌ی كه زانا كۆمه‌ڵایه‌تییه هاوچه‌رخه‌كان له داڕشتنی كێشه‌ی ئازادیدا، به‌ره‌نگاری ده‌بنه‌وه.\nته‌نیا ناكۆكییه‌كی ڕواڵه‌تی نییه كه بووترێت ئەقڵ و ئازادی بنچینه‌ی نه‌بوونی گیروگرفتن، واته بنچینه‌ی هه‌ستكردنێكی شپرزه به دڕۆدنگی و نامۆیی. به هه‌مان ڕاده، ئه‌و كێشه‌یه‌ی كه له‌و هه‌ڕه‌شه نوێیانه‌وه ده‌كه‌وێته‌وه، كه به‌شێوه‌یه‌كی باو، ڕووبه‌ڕووی ئازادی و ئەقڵ كراونه‌ته‌وه، پێش هه‌موو شتێك، بریتییه له ئاماده‌نه‌بوونی پرسه ڕوون و ئاشكراكان –واته بێ ده‌روه‌ستی نه‌ك ئه‌و پرسانه‌ی كه به ڕوونی له‌خۆیاندا ده‌ستنیشان كراون.\nپرسه‌كان و گیروگرفته‌كان ڕوون نه‌كراونه‌ته‌وه، چونكه تواناكانی مرۆڤ و جیامه‌ندییه پێویسته‌كان بۆ ڕوونكردنه‌وه‌یان بریتین له ئازادی و ئەقڵ كه له خۆیاندا له‌ژێر هه‌ڕه‌شه‌دان و له دژیه‌كیی ناوه‌كییان هه‌یه. گیروگرفته‌كان و پرسه‌كان به‌شێوه‌یه‌كی جددی، هاوشێوه‌ی كێشه‌كانی زانسته كۆمه‌ڵایه‌تییه‌كان دانه‌ڕێژراون. زانسته كۆمه‌ڵایه‌تییه كلاسیكه‌كان ئومێدێكی زۆریان به‌وه هه‌یوو كه ئه‌م گیروگرفت و پرسانه به‌م شێوه‌یه دابڕێژرێنه‌وه.


ANF | کێشەی کەرکووک وهەوڵەکان بۆ پێکهێنانی حکومەتی نوێی عێراق\nکێشەی کەرکووک وهەوڵەکان بۆ پێکهێنانی حکومەتی نوێی عێراق\nکێشەی کەرکووک لەنێوان هەولێر و بەغداد لەلایەک و هەولێر و سلێمانی لەلایەکی ترەوە بەردەوامە. دەوترێت کە بۆ چارەسەرکردنی کێشەی کەرکوک، دیدار و دانیشتن لەنێوان یەکێتی و پارتیدا هەیە.\nهه‌ینی, 10 Aug 2018, 11:06\nبەهۆی زۆری بەرهەمی نەوتی کەرکووکەوە، هێزە نێونەتەوەییەکان و هێزە هەرێمیەکان حسابی بۆ دەکەن و هەر لایەنێک دەیەوێت ببێتە خاوەنی کەرکوک، بەڵام کێشەی کەرکوک چارەسەر نابێت. بەگوێرەی دەستووری ساڵی ٢٠٠٥ ی عێراق، دەبوایە پاش دوو ساڵ بۆ دیاریکردنی چارەنووسی کەرکوک و چارەسەرکردنی ستاتۆی ئەو شارە، ڕیفراندۆ یان گشتپرسی ئەنجام بدرابایە، بەڵام ئەو ڕیفراندۆمە ئەنجام نەدرا.\nزۆر کەس دەڵێن کە بەهۆی ئەوەی بڕیاری کەرکوکیەکان لەلایەن بەغداد و هەولیرەوە جێبەجێ نەکراوە، بۆیە تا ئێستاش پرسی کەرکوک بەردەوامە. لەلایەکی ترەوە و ساڵی ٢٠١٤ پاش ئەوەی کە چەتەکانی داعش دەستیان بەسەر شاری موسڵ دا گرت و شەنگالیان داگیر کرد، بەرەو کەرکوک بەڕێکەوتن.\nحکومەتی عێراق ڕۆژی ١٧ ی تەشرینی یەکەم/خەزەڵوەر کەرکوکی بەدەست خستەوە\nپاش ئەوەی کە سووپای عێراق لە شاری موسڵ گورزێکی قورسی بەرکەوت، ئیدی نەیدەتوانی شاری کەرکوک بپارێزێت. هێزەکانی پێشمەرگە و گەریلا، شاری کەرکوکیان پاراست و بەو شێوەیەش بە نافەرمی شاری کەرکوک بە تەواویی کەوتە ژێر کۆنترۆڵی باشووری کوردستانەوە.\nهەتا ڕیفراندۆمی ڕۆژی ٢٥ ی ئەیلول/٥ی ڕەزبەر ساڵی ٢٠١٧ ش کەرکوک لەژێر کۆنترۆڵی باشووری کوردستاندا مایەوە. پاش ڕیفراندۆم، حکومەتی بەغداد 'ڕەوایەتیی دەستوەردان'ی بەکارهێنا و دوو ڕۆژ پاش ڕیفراندۆم، دەستی بەسەر شاری کەرکوک دا گرت کە کێشەی لەسەر هەیە.\nپارێزگایەکی نوێیان بەناوی ڕاکان سەعید جبوری بۆ کەرکوک دانا. ئەوە لە کاتێکدایە کە بە پێی دەستووری عێراق، دەبوایە ئەو پارێزگارە لەلایەن ئەنجومەنی گەلی کەرکوکەوە هەڵبژێردرابایە. بەو شێوەیەش ئەوە بۆ ماوەی ساڵێک دەچێت شاری کەرکوک لەژێر دەسەڵاتی بەغداد و حکومەتی عێراقیدایە. شارەکە لەلایەن پارێزگای کاتیەوە بەڕێوەدەبرێت و بۆئەوەی پارێزگای نوێ هەڵبژێردرێت، دەبێت ئەنجومەنی گەلی کەرکوک کۆببنەوە.\nئاسۆ مامەند: ئێمە کێشەی کەرکوک لەگەڵ پارتی چارەسەر دەکەین\nئەندامانی پارتی دیموکراتی کوردستان 'پەدەکە' لە ئەنجومەنی پارێزگای کەرکوک بەشداری کۆبوونەوەی ڕۆژی ١٧ ی تەشرینی یەکەم/٢٧ی ڕەزبەر نەکرد. پێش چەند ڕۆژێک لەلایەن هەندێک سەرچاوەی نزیک لە یەکێتی نیشتیمانی کوردستان 'یەنەکە'ەوە ڕاگەیەندرابوو کە پارتی بە بەشدارینەکردنی لە کۆبوونەوەکانی ئەنجومەنی پارێزگای کەرکوک، کۆبوونەوەی ئەو ئەنجومەنە ئاستەنگ دەکات و بە شوێوەیەک لە شێوەکان، ئەنجومەن بلۆک دەکەن.\nپاش بڵاوبوونەوەی ئەو دەنگۆیانە، ئەندامی مەکتەبی سیاسیی یەکێتی و بەرپرسی مەڵبەندی یەکێتی لە کەرکوک ئاسۆ مامەند ڕایگەیاند کە ئەوان کێشەکانی کەرکوک لەگەڵ پارتی چارەسەر دەکەن و بەو شێوەیەش ئەو دەنگۆیانەی پشتڕاست کردەوە. ئاسۆ مامەند وتیشی "بە تایبەتی پرسە سیاسیەکان و بە گشتیی پرسەکانی تر لە کەرکوک، لەگەڵ پارتی چارەسەر دەکەین و بۆ ئەو مەبەستەش دیدار و دانیشتنەکانی نێوانمان بەردەوامیان دەبێت."\nهۆکاری سەرەکی چارەسەرنەکردنی کێشەکانی کەرکوک کۆنەبوونەوەی ئەنجومەنی پارێزگای کەرکوکە\nئاسۆ مامەند، لە ڕاگەیەندراوەکەی خۆیدا، جەختی لەوە کردووەتەوە کە هۆکاری سەرەکی چارەسەرنەبوونی کێشەکانی کەرکوک، کۆنەبوونەوەی ئەنجومەنی پارێزگایە و دووپاتی کردەوە کە پارتی بە بەشدارینەکردنی لە کۆبوونەوەی ئەنجومەنی پارێزگای کەرکوکدا، هەڵبژاردنی پارێزگار ئاستەنگ دەکات و ئەنجومەن بلۆک دەکات.\nئاسۆ مامەند دەربارەی ناوەڕۆکی دیدارەکانیان لەگەڵ پارتیدا زانیاریەکی ئەوتۆی نەدا، بەڵام لەسەر هۆکار و ڕەنگی چارەسەریی وتی "ئەگەر ئێمە لە قۆناغی پێش دیاریکردن و هەڵبژاردنی پارێزگار دا ڕێکنەکەوین، ئەوا دەتوانین لەسەر بەشداری کۆبوونەوەی ئەنجومەنی پارێزگا ڕێکبکەوین. ئەگەر ئەنجومەنی پارێزگا بە ئامادەبوونی لیستی برایەتی کە زۆرینەی ناو ئەنجومەنەکەیە و لیستی هێزە کوردیەکانە، کۆببێتەوە، ئەوا لە سەدا ٨٠ ی کێشەکانی کەرکوک چارەسەر دەبێت.\nماوەی سێ مانگە هەڵبژاردن لە عێراق ئەنجام دراوە بەڵام هێشتا ئەنجامەکان ئاشکرا نەکراون\nئەنجامی هەڵبژاردنی پەرلەمانی عێراق کە لە ١٢ی گوڵانی ئەمساڵدا ئەنجام درا، هێشتا ئاشکرا نەکراون. لەگەڵ ئەوەشدا بەرپرسانی لیستی یەکەم و دووەم و پارتەکانی تری عێراق لەهەوڵی پێکهێنانی حکومەتی نوێدان.\nبەگوێرەی ڕاگەیەندراوی نوسراو لەم بارەیەوە، ڕێککەوتبوون. بەڵام بەهۆی ناڕەزایەتیی هەندێک لایەنەوە لەسەر ئەوەی گوایە گومان لەسەر دروستی دەنگەکان هەیە، دیسانەوە دەنگەکان بە دەست ژمێردرانەوە. ئەگەرچی ژماردنەوەی دەنگەکانیش کۆتاییان هاتووە، بەڵام هێشتا دواین ئەنجامی ئەو هەڵبژاردنە ئاشکرا نەکراوە.\nحزبەکان باوەڕ ناکەن کە ئەنجامەکانی هەڵبژاردن بگۆڕدرێن\nئەو حزبانەی کە ناڕەزایەتیان لە ئەنجامی هەڵبژاردنەکان و ژمارەی دەنگەکان دەربڕیبوو، باوەڕ ناکەن کە ئەنجامەکانی ئەو هەڵبژاردنە گۆڕانکاریی بەسەردا بێت. لەگەڵ ئەوەی کە چەندین ڕۆژە ژماردنەوەی دەنگەکان کۆتاییان هاتووە، بەڵام ئاشکرانەکردنی دواین ئەنجامەکانی هەڵبژاردن، گومانی لەلای حزب و لیستەکان دروست کردووە.\nئەو حزبانەشی کە پێیان وایە بەرپرسیارێتیی ئەوانە حکومەتی نوێ پێکبهێنن، لە چاوەڕوانی ئاشکراکردنی دواین ئەنجامی هەڵبژاردنەکەدان. بە تایبەتیش تەیاری سەدری چاوەڕوانی ئاشکراکردنی دواین ئەنجامەکانی هەڵبژاردنە. وتەبێژی تەیاری سەدر سەلاح ئەلعوبەیدی لەبارەی هەوڵەکانەوە بۆ پێکهێنانی حکومەتی نوێی عێراق زانیاری دا.\nتەیاری شیعی بوون بە دوو بەرە\nوتەبێژی تەیاری سەدری سەلاح ئەلعوبەیدی دەربارەی پێکهێنانی حکومەت وتی "هێزی شیعە بوون بە دوو بەرە. ئەوەش گەورەترین ئاستەنگییە لەبەردەم پێکهێنانی کابینەی نوێی حکومەتی عێراقدا. ئاشکرانەکردنی دواین ئەنجامەکانی هەڵبژاردنیش ڕێگرە لەبەردەم پێکهێنانی فراکسیۆنی گەورە لە پەرلەماندا."\nبە بێ کورد نابێت\nسەلاح ئەلعوبەیدی سەرنجی ڕاکێشایە سەر گرنگی پێگەی کورد و ڕایگەیاند کە کورد بەشێکی گرنگن لە عێراق، بە بێ بەشداریی کوردان مومکین نیە کە حکومەت پێکبهێنرێت. ئەلعوبەیدی ئاماژەی بەوەش کرد کە بەرپرسی ئەوان موقتەدا سەدر، ئاگای لە گرنگی ڕۆڵی کوردان هەیە و پاش کۆتایی هەڵبژاردنیش یەکەم لایەن کە لەگەڵیاندا دانیشتنی سازدا کوردەکان بوون. سەلاح ئەلعوبەیدی وتیشی کە هەموو لایەنە سیاسیەکانی عێراق هاوڕان کە دەبێت کوردەکان لە حکومەتی نوێی عێراقدا بە باشی و بە هێزەوە بەشداری بکەن.\nکوردان چی دەڵێن؟\nهەموو لایەنە سیاسیەکانی عێراق ئاگایان لە هێزی کوردان هەیە، باشتر بڵێین ئاگایان لە هیزی کوردان هەیە کە ئەگەر پێکەوە بجوڵێنەوە. بە داخەوە کە هەرچەندە کورد ئاگاداری ئەوەشن، بەڵام پاش هەڵبژاردن بە پێوەری حزبیی و بەرژەوەندیی تایبەتیەوە جوڵانەوە. ئەوەی کە یەکێتی و پارتی بە جیا جیا لە بەغداد دیدار و دانیشتنیان ئەنجامدا، بەڵگەی ڕاستی ئەو قسەیەیە.\nحزب و لیستەکانی عێراقیش ئەو پارچەبوونەی کوردانیان بینی و لەئاکامیشدا بە جیا جیا لەگەڵ کورددا کۆبوونەوە. ئەگەرچی لە باشووری کوردستان ڕێککەوتن لەنێوان یەکێتی و پارتیدا هەیە، بەڵام لەسەر پرسی کەرکوک و پۆستی سەرۆک کۆماریی عێراق ڕێکناکەون. بە گوێرەی هەواڵەکانی چەند ڕۆژی ڕابردوو، ئەگەر پۆستی پارێزگاری کەرکوک بدرێتە پارتی، ئەوا پارتیش ڕازی دەبێت کە پۆستی سەرۆک کۆماریی عێراق بدرێتە یەکێتی.\nپیوکەی میدیا پاڵێوراوی یەکێتی بۆ پۆستی سەرۆک کۆماریی ئاشکرا کرد\nبە گوێرەی هەواڵی پیوکەی میدیا، پاڵێوراوی یەکێتی بۆ پۆستی سەرۆک کۆماریی محەمەد سابیر ئیسماعیلە. بەڵام دەوترێت کە دەکرێت ئەو پاڵێوراوە بگۆڕدرێت. هێشتا پاڵێوراوی پارتی دیار نیە. بەڵام دوو ڕۆژ پێش ئێستا بەرپرسی هاوپەیمانی نەتەوەیی عێراق لە باشووری کوردستان عەبدوڵا زەیدی ڕایگەیاند کە پارتی و یەکێتی هێشتا بە فەرمی ناوی پاڵێوراویان بۆ پۆستی سەرۆک کۆماریی پێشکەش نەکردووە. هەروەها زەیدی باسی ناوی ئەو کەسانەشی کرد کە لەکاتی گفتوگۆ و دانیشتنەکاندا بۆ ئەو پۆستە باس کراون.\nپارتی پاڵێوراوی سەرۆک کۆماریی دیاری دەکات\nعەبدوڵا زەیدی ئاشکرایکرد کە لەکاتی دیداریاندا لەلایەن یەکێتیەوە ناوەکانی لەتیف ڕەشید، محەمەد سابیر و عەدنان موفتی باس کراون. لەلایەن پارتیشەوە ناوی هەریەک لە هۆشیار زێباری، فازیل میرانی و فواد حسێن باس کراون.


له چه‌ند هێرشـێـكی یاخیبوان له عێراق 20 كه‌س ده‌فڕێنرێت\nچه‌كدارن له عێراق به لایه‌نی كه‌مه‌وه 20 عێراقیـیان له میانه‌ی هـێـرشه جوداكانی ڕۆژی سـێشه‌ممه‌دا ڕفاندووه.\nله به‌غدا كۆمه‌ڵێـك له چه‌كداران 6 كه‌سـیان له فرۆشـگایه‌كی ئه‌لیـكترۆنی ڕفاندووه و زیاتر له 50 هه‌زار دۆلاریان بردووه. له هێرشـێـكی دیكه‌شدا و هه‌ر له به‌غدا 3 كه‌سی دیكه له فرۆشـگایه‌كی دیكه‌ی ئه‌لیكترۆنی ڕفێندراون.\nئه‌م دیارده‌ی ڕفێندنانه به‌شـێـكن له‌و زنجیره ڕووداوه هاوشـێوانه‌ی له سه‌رانسه‌ری عێراقدا ئه‌نجام ده‌درێن. ڕۆژی دووشه‌مه‌ش 16 كارمه‌ندی كۆمپانیایه‌كی بازرگانی له به‌غدا ڕفێندران.\nله توند و تیژیه‌كی دیكه‌ی ڕۆژی سێشه‌ممه، له شاری كه‌ركوك به هۆی ته‌قینه‌وه‌یه‌كی سه‌ره‌ڕێ عێراقـیـیه‌ك ده‌كوژرێت. وه له شـاروچكه‌ی ئسكه‌نده‌ریـیه‌ی باشوری عێراقیش 11 پـۆلیس و هاوڵاتیـیه‌ك بریندار بوون، كاتێ یاخیـبوان ئۆتومبیلێـكیان ته‌قانده‌وه و ئامانجیان بنكه‌یه‌كی پـۆلیس بوو.\nپـێشـتریش له‌شـكری ئه‌مریكی له عێراق ڕایگه‌یاند كه‌وا ڕۆژی دووشه‌ممه هێزه‌كانی هاوپه‌یمانان 6 یاخیبوویان گرتووه و هه‌روه‌ها جبه‌خانه‌یه‌كی چه‌ك و ته‌قه‌مه‌نیشـیان دۆزیوه‌ته‌وه، كاتێـك هێرشـیان كردۆته سه‌ر ناوچه‌یه‌كی نزیك سامه‌ڕا له باكوری به‌غدا.


روداوی هاتووچۆ لەسۆران - تۆڕی میدیایی خەڵک\nچەندان ملیارە خەڵك- ڕەحیم دەڕاجی، ئەمینداری گشتنی بزوتنەوەی كەفا، دۆسێیەكی گەندەڵی گەورە لە وەزارەتی نەوتی عیراق ئاشكرا دەكات و دەڵێت بە چەندان ملیار دینارە. دەڕاجی لە دیمانەیەكی تەلەفیزیۆنیدا ڕایگەیاند"تێچووی خۆراكی فەرمانبەران لە هەفتەیەكدا لە یەكێك لە فەرمانگەكانی سەر بە وەزارەتی نەوت گەیشتۆتە پێنج ملیار و نزیكەی 400 ملیۆن دینار". بە وتەی دەڕاجی"جل و تاقمی كاركردنی یەك ئەندازیار كە لە بەدلەیەك و یەك خودە و جوتێك پێڵاو پێكدێت، تێچووی لەسەر دەوڵەت 15 ملیۆن دینارە"، داواشی لە مەرجەعیەتی ئاینی كرد، ئەو گەندەڵكارانە بگێڕێتەوە بۆ ئەو شوێنەی لێوەی هاتوون. ئەمینداری گشتی بزوتنەوەی كەفا دەڵێت"وەزارەتی نەوت كە یەك گۆڤاری مانگانە دەردەكات، تێچووەكەی دەگاتە پێنج ملیار دینار". دەڕاجی داوای بەرپاكردنی شۆڕشێكی گەورەی كرد لە هەڵبژاردندا،تا گەندەڵی لە وڵاتدا لەناوببرێت.\nبەڕێوەبەرایەتی هاتووچۆی سۆران بڵاویكردەوە: ڕووداوێكی هاتووچۆ لەجۆری لادان كە بارهەڵگرێك بووە لە جوت سایدی سۆران ڕوویداو چەند زیانێكی لێكەوتۆتەوە.\nبەڕێوەبەرایەتی هاتووچۆی سۆران بڵاویكردەوە: ئاگاداركراینەوە لە رودانی روداوێكی هاتووچۆ لە جۆری لادان لە ڕێگا كە ئۆتومبێلێكی بارهەڵەگر بوو لە جوت سایدی گشتی سۆران نزیك نەخۆشخانەی ئاشتی.\nئاماژە بەوە كراوە، ئۆتۆمبێلەكە خۆی كێشاوە بە ناوەندی دورگەی رێگا لەئەنجامی ڕووداوەكە جگە لەزیانی مادی زۆر لە بارهەڵگرەكە تابلۆیەكی هاتووچۆش تێكشكا و شۆفێرەكەش بریندار بوو .\nهاتووچۆی سۆران داوا لە شۆفێران دەكات پابەندی یاساكانی هاتووچۆ بن بەتایبەتی خێرایی بۆ سەلامەتی هەموو لایەك.\nخەڵك قائیمقامیەتی سۆران لەبارەی دۆزینەوەی سكەی كانزایی لە گوندی سرێشمەی سەر بە شارەدێی خەلیفان ڕوونكردنەوە دەدات و ڕایدەگەیەنێت تێكڕای ئەو پارچە…\nخەڵك- نزار مستەفا بەڕێوبەرایەتی نەهێشتنی تاوان لە قەزای سۆران، دەستگیركردنی چوار كەس لەسنورەكەدا بەتۆمەتی بڵاوكردنەوەی دراوی ساختە، ڕادەگەیەنێت.…\n16 ئازار 2021 5.32 pm\nخەڵك- بەڕێوەبەرایەتی تەندروستی سۆران ئاشكرای دەكات، ئەمڕۆ پێكوتەی كۆرۆنا بۆ كارمەندانی تەندروستی بەكارهێنرا.…\n15 ئازار 2021 6.00 pm\nخەڵك- نزار مستەفا بەڕێوبەرایەتی نەهێشتنی تاوان لە قەزای سۆران، دەستگیركردنی چوار كەس لەسنورەكەدا بەتۆمەتی بڵاوكردنەوەی…\n13 حوزەیران 2021 11.48 pm\nخەڵك قائیمقامیەتی سۆران لەبارەی دۆزینەوەی سكەی كانزایی لە گوندی سرێشمەی سەر بە شارەدێی خەلیفان ڕوونكردنەوە دەدات…


گواردیۆلا دانی بە شکستەکەیدا نا\nپیپ گواردیۆلا، راهێنەری ئیسپانی یانەی مانچستەر سیتی ئینگلیزیی، سەبارەت بەوەی لەم وەرزەدا نەیانتوانیوە هیچ جامێک بەدەستبهێنن، رایگەیاند:''ئەگەر بهاتایە و لە بارسێلۆنا و بایەرن میونخ هەمان شتم بەسەر بهاتایە، ئەوا کۆتاییان بە گرێبەستەکەم دەهێنا''.\nپیپ گوادیۆلا، لە لێدوانێکدا بۆ میدیای بەریتانی ئاماژەی بەوەکرد کە لەم وەرزەدا شکستیان خواردووە و وتی: ''لە دۆخی ئاساییدا راهێنەرێک کە لە شوێنی من بێت و راهێنەرایەتی یانەیەکی گەورەی لەدەستدا بێت، دەبووایە دەربکرێت. لێرە شانسێکی دیکەیان دا بە من و هەوڵ دەدەم لە وەرزی داهاتوودا ئەمە بە باشترین شێوە بەکاربهێنم''.\nگواردیۆلای تەمەن ٤٦ ساڵ دانی بەوەدا نا کە ئەگەر لەو یانانەی پێشتر را‌هێنەرایەتی کردوون دۆخێکی لەو شێوەیەی بەسەر بهاتایە، ئەوا دەرفەتی دووەمیان نەدەدایە و رایگەیاند ''ئەگەر بهاتایە و لەبارسێلۆنا و بایەرن میونخ هەمان شتم بەسەر بهاتایە، ئەوا کۆتاییان بە گرێبەستەکەم دەهێنا. لەو یانانە دەبێت یارییەکان بەریتەوە و ببیتە مانشێتی رۆژنامەکان بۆ رۆژی دواتر. ئەگەر بێت و نەیبەیتەوە و سەرنەکەویت، ئەوا لە ئەرکەکەت دوور دەخرێیتەوە''.\nیانەی مانچستەر سیتی بە سەرۆکایەتی گواردیۆلا، ئەمساڵ لە قۆناغی ١٦ی خولی یانە پاڵەوانەکاندا، لە نیوەی کۆتایی جامی ئینگلتەرادا و لە قۆناغی چوارەمی جامی خولدا ماڵئاواییان کرد. مانچستەر سیتی لە ریزبەندی چوارەمی خولی پرێمیەر لیگدایە بە ٧٢ خاڵ کە یانەی چێڵسی بوویە پاڵەوانی.\n1202 جار خوێندراوەتەوە\nڤیدیۆ.. رۆچوونی زه‌وی له فلیپین گوندێك ده‌كات به‌ژێره‌وه ...


سەعید ئەفکاری برای نەوید ئەفکاری دەست بەسەر کرا. سازمانی خه‌بات کوردستانی ئێران\nماڵپەڕی تویتەری 1500 وێنە، ئەو هەواڵەی بڵاو كردەوە کە سەعید ئەفکاری برای نەوید ئەفکاری، لەدوای لێدان وسووکایەتی پێکردن لەلایەن هێزە ئەمنیەکانی ڕژیم، گیراوە.\nئەو ماڵپەڕە باسی لەوە كردووە كە لەگەڵ گەیشتنی سەعید ئەفکاری بۆ شیراز، شەش کەس لەهێزە ئەمنیەکان ناوبرا و ئیلهام ئەفکاری خوشكی دەگرن و بە خراپترین شێوە ئازاریان دەدەن.\nسەعید ئەفکاری چەند سەعاتێک پێش گیرانی لە حیسابی تویتەری خۆی باسی لە بەردەوامی ڕاگیرانی براکانی لە ژووری تاکەکەسی زیندانی عاڵ ئابادی شیراز کردووە.\nناوبراو هەروەها ڕۆژی 19ی خەرمانان، هەواڵی لەوە دابوو کە ناوەندە ئەمنیەکان لە ساڵڕۆژی لەسێدارەدانی براکەی هەڕەشەیان لە بنەماڵە و کەس و کاری ناوبراو کردووە کە هیچ مەراسمێک بۆ ساڵیادی نەوید ئەفکاری بەڕێوە نەبەن. سەعید ئەفکاری ڕۆژێک پێش ئەوەش باسی لەوە کردبوو کە حوکمی دووساڵ دوور خستنەوە خراوەتە سەر حوکمەكەی وەحید ئەفکاری برای.\nنەوید ئەفکاری 22ی خەرمانانی ساڵی ڕابردوو لەسێدارە درا، وەحید وحەبیب ئەفکاری برای نەوید ئەفکاری، ماوەی ساڵێكە لە ژووری تاکە کەسی زیندانی عادڵ ئابادی شیرازدان.\nڕێکه‌وت: 2021-09-13 09:59:25


وەزارەتی تەندروستی عیراق ئاشكرای دەكات، 4931 حاڵەتی نوێی تووشبوون بە ڤایرۆسی كۆرۆنا تۆماركراوە و 2000 كەسیش چاكبوونەتەوە و 4 حاڵەتی مردنیش هەبووە، تەنها لە هەرێم 3 حاڵەت هەبووە.\nوەزارەتی تەندروستی عیراق لەبەیاننامەیەكدا ئاماژەی بەوەكردووە، كە لە 24 كاتژمێری ڕابردوودا 21 هەزار و 356 پشكنینی تایبەت بە كۆرۆنا ئەنجام دراوە و دەركەوتووە 4931 كەس تووشی ڤایرۆسی كۆرۆنا بوون و ئەنجامەكانیان پۆزەتیڤ بوون.\nئاشكراشی كردووە، كە زۆرینەی تووشبووەكان لە بەغدا بوون، هەروەها لە سلێمانی 93 و هەولێر 838 حاڵەت و دهۆك 191 حاڵەت تۆماركراوە.\nڕوونیشی كردۆتەوە، كە 2000 تووشبوو بە پەتاكە چاكبوونەتەوە، كە زۆرینەیان لە بەغدا بوون و هەروەها لە سلێمانی 122 و هەولێر 85 و دهۆك 33 كەس چاكبوونەوە.\nڕاشیگەیاندووە، 4 كەس بە پەتاكە گیانیان لەدەستداوە و لە هەولێر 1 حاڵەت و لە دهۆك 2 حاڵەت تۆماركراوە بەوەش ژمارەی مردووان گەیشتۆتە 24287 كەس.


وردەکاری بەرێوەچونی رێورەسمی پێشوازی لە تەرمی مام جەلال بەخاکسپاردنی – Standard Kurd\nمەکتەبی سیاسی یەکێتی نیشتمانی کوردستان بڕگەکانی ڕێوڕەسمی پێشوازیی و بەخاکسپارنی تەرمی مام جەلال و بەڕێوەچونی پرسەکەی بۆ رای گشتی راگەیاند.\nمەکتەبی سیاسی یەکێتیی نیشتمانیی کوردستان، لەپەژارەی بێڕادەی کۆمەڵانی خەڵک و لایەنە سیاسیەکان و تەواوی دڵسۆزو ھاوڕێیانی مام جەلال، دڵنیایە. بۆئەوەی بۆ کۆچی دوایی سەرۆک مام جەلال، ئەرکی ئەمەکدارییان بەپێی بەرنامە جێبەجێ بکەن. بڕگەکانی مەراسیمەکە بۆ رای گشتی رادەگەیەنین:\nیەکەم: تەرمی سەرۆک، پێش نیوەڕۆی ھەینی دەگاتە فڕۆکەخانەی سلێمانی، بەپێی پرۆتۆکۆڵی پێشوازی لە سەرۆک، بەرنامەی رەسمی و جەماوەری و سیاسی، لەفڕۆکەخانە، مەراسیمەکە دەستپێدەکات.\nدووەم: کەژاوەی شکۆمەندیی سەرۆک، بۆ دوا نوێژی بەرەو دیوانی خودا بەڕێکردن، بەرەو مزگەوتی گەورە، بەڕێ دەکرێت.\nسێھەم: لەمزگەوتی گەورەوە، سەرۆک، بەرەو دوائارامگای ژیانی، لە دەباشان، کە ھەوارگەی دڵگیری خۆی بو، چونکە رۆژانە دڵی بەوە خۆش دەبوو سلێمانی بەئاوەدانی و جوانیی دەبینی. بەئامادەبونی میوانانی مام جەلال و جەماوەری خەمبار، دوا دیداری دڵسۆزانی مام و گەلەکەمان، ئەنجامدەدرێ.\nچوارەم: یەکەم رۆژی تازیەی سەرۆک، رۆژی شەممە (٧/١٠/٢٠١٧) سەعات ١/ی پاشنیوەڕۆ، لەیاریگای سیروانی نوێ کە دەکەوێتە دووڕیانی سەرچنارو بەرامبەر ھۆڵی ھونەر. ھەروەھا، ھاوکات لە (١١) شاری تری کوردستان (ھەولێر، کەرکوک، دھۆک، ھەڵەبجە، زاخۆ، رانیە، کۆیە، کەلار، سۆران، چەمچەماڵ و خانەقین) مەراسیمی تازیە ئەنجامدەدرێ.\nرێنوێنی رێکخستنی میوانانی کەژاوەی سەرۆک:\n١- لەدەرگای فڕۆکەخانەوە، ھەتا دەگاتە مەڵبەندی سلێمانی، مەڵبەندەکانی کەرکوک، چەمچەماڵ، ھەولێر، کۆیە، راپەڕین، دھۆک، موسڵ و شەنگال لەگەڵ لقەکانی رێکخراوە دیموکراسی و جەماوەری و سەندیکاکان، بەخۆیان و تەواوی ئەندامان و دۆستان و دڵسۆزانی مام جەلال، لەسەعات ١١/ی سەرلەبەیانیەوە، پێشوازی لە سەرۆک دەکەن.\n٢- مەڵبەندەکانی سلێمانی، گەرمیان، ھەڵەبجە، خانەقین، لەگەڵ رێکخراوە دیموکراسی و سەندیکاو سەرجەم دڵسۆزان لەسەر جادەی شەستی.. لەنزیک (بۆڵینگ)ەوە ھەتا ئارامگای سەرۆک، پێشوازی دەکەن.\n٣- جەماوەری کوردستان و دانیشتوانی سەربەرزی سلێمانیش، دڵنیاین، بەپێی رێوشوێنی مەراسیمەکە، ئەرکی وەفادارییان بەرامبەر سەرۆک مام جەلال ئەنجامدەدەن.\nشایەنی باسە، پرۆگرامێکی تری ھەمەلایەنە لەلایەن لیژنەی باڵای مەراسیمی حکومەتی ھەرێمەوە، بڵاودەکرێتەوە، بۆ ئاگاداری تەواوی لایەنەکان.\nخوای گەورە سەبوری ھەموو لایەکمان بدات و پشتیوانیشمان بێت.. بۆ تەواوکردنی رێگای خەباتی مام جەلال.\nبڵاوکراوەی پێشوونها: لە هەکاری چوار سەربازی تورک کوژران و ژمارەیەکیش برینداربون\nبڵاوکراوەی نوێتردەسەڵاتدارانی ھەرێم پاشەکشە لەئەنجامی ریفراندۆم دەکەن


كه‌ناڵی سكای نیوز بڵاویكرده‌وه كه ماتیۆ توله‌ر، باڵیۆزی ئه‌مریكا له عیراق به‌غدای پایته‌ختی به‌ره‌و شاری هه‌ولێر جێهێشتوه.\nدره‌نگانی ئه‌مشه‌و كه‌ناڵی سكای نیوز له هه‌واڵێكی به‌په‌له‌دا بڵاویكرده‌وه كه ماتیۆ توله‌ر، باڵیۆزی ئه‌مریكا له عیراق به‌غدای پایته‌ختی به‌ره‌و شاری هه‌ولێر جێهێشتوه و روی له كونسوڵخانه‌ی ئه‌مریكا له هه‌ولێر كردوه.\nكه‌ناڵه‌كه ده‌ڵێت: "سبه‌ینێ بڕیاری داخستنی باڵیۆزخانه‌ی ئه‌مریكا له به‌غدا ده‌رده‌كرێت"، تائێستاش هیچ راگه‌یه‌ندراوێكی فه‌ڕمی له باره‌ی ئه‌و هه‌واڵه بڵاونه‌كراوه‌ته‌وه و هیچ لایه‌نێكی فه‌ڕمی پشتڕاستی نه‌كردوه‌ته‌وه.\nپێشتریش تۆڕی هه‌واڵی سی ئێن ئێن بڵاویكرده‌وه كه مایك پۆمپیۆ، وه‌زیری ده‌ره‌وه‌ی ئه‌مریكا هۆشداری داوه‌ته به‌رپرسانی به‌غدا ئه‌گه‌ر هێرشی گروپه چه‌كداره عیراقییه‌كانی سه‌ربه ئێران بۆ سه‌ر باڵیۆزخانه‌ی وڵاته‌كه‌یان رانه‌گرن، ئه‌وا باڵیۆزخانه‌كه داده‌خه‌ن.\nسه‌رچاوه‌یه‌كی باڵای حكومه‌تی عیراق بۆ سی ئێن ئێن-ی ئاشكرا كردوه كه هۆشدارییه‌كه‌ی پۆمپیۆ رۆژی یه‌كشه‌ممه‌ی رابردوو له میانی په‌یوه‌ندییه‌كی ته‌له‌فۆنی‌دا له‌گه‌ڵ به‌رهه‌م ساڵح سه‌رۆك كۆماری عیراق دراوه به به‌غدا.\nسه‌رچاوه‌كه رایگه‌یاندوه: "پۆمپیۆ دواهۆشداری داوه‌ته حكومه‌تی عیراق رێوشوێنی جددی بگرێته‌به‌ر بۆ راگرتنی سه‌رجه‌م ده‌ستدرێژییه‌كان بۆ سه‌ر كۆمه‌ڵگه‌ی نێرده‌ی دیپلۆماسیی ئه‌مریكا له به‌غدا".


9/19/2020 2:06:00 PM 629 جار خوێندراوەتەوە\nئەو پیاوە، هەر رۆژەو لە ئاوازێک دەخوێنێ و دوا ئاوازیشی ئەو کتێبەیە ناوی ناوە، لە بری بیرەوەری.\nکرۆک و ئامانجی کتیبەکەش زیاتر بۆ پەلامار دانی نەوشیروان مستەفا تەرخان کراوەو بابەتەکانی تری لاوەکین! سەبارەت بە ناوی کتێبەکەو خاوەنی کتێبەکەش، چەند قسەیەک دەکەم.\n1- هەندێک کەسی نزیک لە خۆی دەیانوت، کاتێک لەکەناڵێکی تەلەفزیۆنی قسەی دەکرد تەلەفۆنی دەکردو دەیپرسی : ئەرێ قسەکانم بە قوەت بون؟ ئێمەش پیامانا هەڵدەداو دەمانوت : بەڵێ زۆر باش قسەت کرد، ئەویش شاگەشکە دەبوو یەکسەر گوژمەیەکی باش دۆلاری بۆمان خەرج دەکرد!! شاراوە نیە ئەمەش نیشانەی باوەر بەخۆ نەبون و هەوڵی خۆ دۆزینەوەیە لەلایەن کەسێکەوە کە خۆی ونکردوەو لەتواناکانی خۆی دڵنیا نیە.\n2- من پێموایە لەناونانی کتێبەکەیدا لەگەڵ خۆی و خەڵکیش راستگۆ بووە، چونکە دەریخستووە ئەوە هەوڵی تۆڵەسەندنەوەیەکی درەنگ وەختە، بەڵام شکستخواردوە، یان هەوڵێکە بەڵکو لەگۆریشدا بێ، بتوانێ لە ئاستی نەوشیروان مستەفا دابەزێنێ بەو هیوایەی بتوانێ وا وێنای خۆی بکات کە لە ئاستی ئەو بوە، بەڵام، هەیهوو هەیهوو، تازە گوزەشت! دور نیە بشیەوێ بەم کارەی نامەیەک ئاراستەی کاربەدەستە تازەکانی یەکێتی بکات و بڵێ: ئەها، دەبینن چەند دژە گۆران و دژە نەوشیروان مستەفام، چاوێکتان لێم بێت و کش مەلیکم لێ مەکەن! بەڵام لەم بوارەشدا، ئاماژەکان بۆ ئەو ئومێد بەخش نین.\n3- کورد وتوویەتی: ئەگەر زمانلێگەرێ، سەر رحەتە. مەلا بەختیاریش ئەگەر دیسان پەلاماری نەوشیروان مستەفای نەدایاتەوە، ماهیەتی ئەو پیاوە ئاوا دەرنەدەکەوت، بەڵام کە پێی خستە سەر مینەکە، پیایا تەقیەوەو ئەو نامەیەی مام جەلال بۆدکتۆرکەمالی ناردوەو باسو وەسفی مەلا بەختیار دەکات، ئەوە بوو ساچمەی پێناسەو هەڵسەنگاندنی ئەوی بەر کەوت و مام جەلال باشی بە خەڵکی ناساندووە!\n4- با ئەوەش پرسین : ئایا مەلا بەختیار وەڵامێکی بۆ ئەو پێناسەیە پێیە کەمام جەلال کردویەتی و ئایا دەتوانێ وەڵامی مام جەلالیش بداتەوە؟ یان بانێکەو دوو هەوا؟!\n5- هەندێ لە کۆنە برادەرانی مەلابەختیار، کەلەگەڵ ئەو یان بەبێ ئەو خەریک بوون لە ئاڵای شۆرش و پەیرەوی یەکگرتنەکەی ئەو بگەرێنەوە ناو یەکێتی، مەلاوتبوی : بچمەوە ناو یەکێتی......... کوردستان، ناچمەوە ناو یەکێتی نیشتمانی کوردستان! دواتر کە بوەوە یەکێتی، وتبویان ئەی تۆ قسەیەکی وات نەکردو جنێوێکی وات بەدەمدا نەهات، ئێستا چۆن هاتیەوە ناو یەکێتی ؟ لەوەڵامدا وتبوی: برۆن غەشیمینە ئەوە سیاسەتە سیاسەت!\n6- پێشمەرگەیەکی دێرینیش وتی: کاتێک خەریک بوو مەلا بەختیار لە زیندانی یەکێتی دەردەچو، لێیم پرسی : دوای زیندان بەچیەوە خەریک دەبی؟ لەوەڵامدا وتی: دراسات عليا دەخوێنم، وتی منیش لێیم پرسی ئاخر تۆ کەسەرەتایت تەواو نەکردوە چۆن چۆنی دراسات عليا دەخوێنی؟!! برادەرەکە وتی ئێستاش وەڵامی ئەو پرسیارەی نەدامەوە!!\n7- ئەو پیاوە کەلە کۆرو کۆبونەوەکان باسی چەپ ومارکسیزم دەکات خەڵک وادەزانن ئەوە میراتگری راستەقینەی مارکس و ئەنگلس و هیگل و لینینە و کەس لەخۆی بە چەپو مارکسی ترنازانێ، کە باسی دیموکراسی و ئازادی تاکە کەس و بازاری ئازادیشت بۆ دەکات، بینەران و بەتایبەت گەنجە هێشتا کەم ئەزمونەکان، وا هەست دەکەن کەس لەو دیموکراسیتر نیەو وا خۆی وێنا دەکات هەر خۆی میراتگرو جێگرەوەی جان جاک رۆسۆو جۆن لۆکە! کەچی کتوپر لە شاشەیەکی تر سەر دەردێنێ و دەڵێ: ئێمە یەک تاکە کورسیش بێنین لە هەڵبژاردنی پەرلەمان، هێزی پئشمەرگە تەسلیمی وەزارەتی پێشمەرگە ناکەین!!\nئەمەش نمونەی دیموکراس بوونەکەی! بەڵام ئەم قسانەی هی سەردەمانێک بون، کە هێشتا پێیوابو لە نێو پەنجەکان هەڵناوەرێت!\n8- دوای دوەمین کۆنگرەی گشی یەکێتی نیشتمانی کوردستان، زنجیرە کۆنفرەنسێک کران، لە کۆنفرەنسی رێکخستن، کەلە قەلاچوالان بەرێوەچوو مام جەلالیش بەشدار بوو، علي قادر بەردی سپی و من نوێنەری مەڵبەندی هەولێری ئەوسا بوین و کارگێری مەڵبەند بووین، مام جەلال دەستی کرد بەرونکردنەوەی گۆرینی پێناسەی یەکێتی لە سۆشیال دیموکراتەوە بۆ سۆشیالیست و دیموکرات، دوای ئەوە (ع. ر) لەسەر هەمان بابەت قسەی کرد و قسەکانیشی پێچەوانەی ئاراستەی مام جەلال بوون، ئەوەبوو مام جەلال (ع. ر) بێدەنگکردو بەرەقی شکاندی و داینیشاندەوە، ئنجا مەلابەختیار دەستی کرد بە وتاردان و ئەویش زیاتر ( لەروی تیۆری) بەرپەرچی ( ع. ر) ی دایەوەو پشتیوانی رای مامی کرد! لەکاتی پشودا(هەرچەندە پێم وانەبوو بمناسێ) چوم پێیم وت: کاک بەختیار، ئەرێ راکانی (ع. ر) لەروی تیۆریوە راست نەبوون؟ وتی : با. منیش وتم : ئەی بۆچی وتارێکت لە دژی بۆچونەکانی ئەو پێشکەشکرد؟!\nوتی : برۆ مردوو مرێ، وانەکەی مام جەلال تورە ئەبێ!!! جا ئا ئەوە شێوازی دوفاقی سیاسەتکردنی مەلا بەختیار بووە! ئەمەش لەلایەک ستەمێک بوو لە (ع. ر) ی کردو لەلایەکی تریشەوە مەرایی و لێدانێکی ناراستەوخۆش بوو لە مام جەلال! 9\n- کەمێک بەر لە چوارەمین(کۆنگرە) ی یەکێتی و لە کەناڵێکی تەلەفزیۆنی، دەربارەی بەرنامەی مەلا بەختیار بۆ کۆنگرە، پرسیاریان لێیکرد، لەوەڵامدا وتی : ((بەنیاز نیم لە گۆردا مام جەلال ئەزیەت بدەم))، منیش دەڵێم چاک دەکات، نایەوێ لەگۆریشدا مام جەلال ئەزیەت بدات. بەڵام خۆ ئەو پرسیارەش دێتە پێشەوەو دەڵێ : ئەی تۆبڵێی بۆچی لە گۆریشدا بەرۆکی نەوشیروان مستەفا بەرنادات و وازی لێناهێنێ؟!! یان مەرجی ئەو بۆ (لەگۆردا ئەزیەت نەدان) هەر مام جەلال دەگرێتەوە؟!\nئەگەر واشبێ ئەمەش هەر بانێک و دوو هەواو دووفاقی بوونە لە هەڵوێست و کارکردندا! لەوا نەشە لەبەر ئەوەش نەیەوێ مام جەلال، لە گۆردا ئەزیەت بدات، (کەناشتوانێ بیکات)، چونکە دەزانێ وەڵامێکی نەختێك جیاوازتر وەردەگرێتەوە! لێرەش پرسیارێک هەیەو دەڵێ: ئایا مەلا بەختیار، ئەو بەڵێنە دەباتە سەرو مام جالال لە گۆردا ئەزیەت نادات،؟ یان مەسەلەکە پەیوەندی بەکات بارودۆخەکەوە هەیەو وەک شتەکانی تری لەمەش پەشیمان دەبێتەوە؟!\n10- ئەم جۆرەش لە وتارو ئاخاوتن، پەیامیکی شەرمنانەو شاراوەیەو بەکاربەدەستە تازەکانی یەکێتی دەڵێ : من کوژاومەتەوە ئەزانێ کش مەلیکی لێکراوە، بەڵام پارانەوەیەکی لاوازانەشە، بەڵکو چاوێکیان هەر لێی بێت! لەلایەکی تریشەوە، پاشەکشەو پەشیمان بوونەوە شە لەو هەموو کتێب و وتارانەی دەربارەی دیموکراسی دەینوسین و لێمان بوبووە تیۆرسێنی ( منظر) ی دیموکراسی! لەکۆتایدا دەڵێم : ئاخر تۆ بەزیندوویی و بەدەست و خەت و واژۆی خۆت، کارەکانی خۆت بەخیانەت و تێکدان ناو ناون و خۆت خۆتت پرۆتستۆ کردوە، کەمن بەش بەحاڵی خۆم نەبۆتۆو نە بۆ کەسی تر ئەوەم پێ خۆش نییە، نەوشیروان مستەفاش لەجیاتی وەرگرتنی دەمانچەی زیو، داوای گۆری ئەنفالکراوەکان لە سەدام حسێن دەکات و نەک هەر بە زیندوویی، لەناو گۆریشدا سەدان هەزار کەس خۆی بەخاوەنی ئەوو، ئەویش بەخاوەنی خۆیان دەزانن. ئەها!! ئێستا بینیت جیاوازی نێوان ئەو و تۆ چییە و چەندە؟!! ئیتر ئێستاش وەکو جاران بە ئەو ناگەی!!


زۆلا و گولێت لە باسی مارادۆنا و مێسی\nوەرگێرانی: چێنەر عەبدولقادر\nریچارد كی دەیویست سود لە زۆلا و گولێت ببینێت و باسی مێسی و مارادۆنای هێنایەوە پێشەوە، ئەوانیش بەم شێوەیە وەڵامیان دایەوە.\nزۆلا: لام سەیرە ئەرجەنتین نازناویان نەبردوە لەم ماوەیەدا، لە كاتێكدا لەگەڵ مێسی چەندین یاریزانی باشیان هەیە، لە باسی مێسی دا ناتوانم زۆر شت بڵێم چونكە نایناسم، بەڵام دەتوانم لەسەر مارادۆنا پێت بڵێم كە نەك یاریزانێكی باش بەڵكۆ سەركردەیەكی كەم وێنەبوو بۆ هەموومان، تەنها خۆی باش نەبوو، ئێمەشی باش كردبوو.\nپاشان زۆلا وتی: جارێك بەرامبەر پیزا یاریمان هەبوو، وتی تۆ ژمارە ١٠ لەبەر بكە، دوای یاریەكە كە بردبومانەوەو زۆر دڵخۆشبووم، چوم بۆ لای وتم دیگۆ ناتوانم سوپاست بكەم كە ژمارەكەی خۆتت پێدام نازانم بڵێن چی!! وتی : خۆ لەبەر تۆ ئەوەم نەكرد!!! هەر ویستم خۆم رەقەمەكەی كاریكا لەبەر .\nگۆلێت: جارێك یاریمان بەرامبەریان دەكرد، ئێمە لە میلان زۆر باشتربوین لە یاریەكەدا، ئەلاماو دەچوە دەرەوەی یاریگا بەهۆی ئازاراوە، مارادۆنا توڕەبووبوو هاواری لێ دەكرد… ترسنۆك… بێ غیرەت… جەبان …. پیاونیت ...یاریگا جێ ئەهێڵێت ناوێری یاری بكەیت هیچنیت و بڕۆ !!\nگولێت : زۆربەی كاتی یاریكردنی مارادۆنا ئازار لە قاچیدا هەبوو.\nریچارد كی : جیاوازی مارادۆنا و مێسی لە چیدایە كەواتە؟\nزۆلا: ناتوانم لەسەر میسی قسەبكەم لە نزیەكەوە، بەڵام دەتوانم ئەوەت پێ بڵێم كە ئەرجەنتینی ١٩٨٦ هێندەی ئەم ئەرجەنتینەی مێسی بەهێز نەبوون، دەزانم مارادۆنا وایدەكرد هەموو مان بڕوامان بەخۆمان بێت كە لەهەموو تیپێك دەبەینەوە، بەڵام نازانم مێسی كاریگەری چیە لەسەر هاوڕێكانی.\nگۆلێت : مارادۆنا وای دەكرد تاكی یاریزان و تیپەكە بڕوایان بەخۆیانبێت، نەك لە یاریدا بەڵكو لە مەشقكردنیشدا، لە بێرمە یاریەكی خێرخوازیمان كرد لە ئینگلاند، دواین ٢٠ خولەك من یاریمكرد هەستێك هەبوو وای لێ دەكردم هەر تۆپێكم دەهاتە قاچ پاسم ئەیا بە دێگۆ! كەسایەتیەكی هەبوو زۆر بەهێز كە خۆی لە یاریگا بەدەستی هێنابوو.


شەهیدی نەمر كازم گەزوەشانی – Knwe.org\nسەرەکی » ئاراستە » شەهیدی نەمر كازم گەزوەشانی\nشەهید كازم حەسەن قادر ناسراو بە قارەمان، لە خانەوادەیەكی هەژارو كوردپەروەری گوندی (گەزوەشانی)ی ناوچەی كەندێناوە هاتۆتە دونیاوە، هەر لەتەمەنی هەرزەكاری تێكەڵ بەكاری رێكخستن و كوردایەتی بووە، گەنجێكی بە ئینتماو دڵسۆزو خاوەن هەڵوێستی سیاسی و خاوەن پێگەیەكی كۆمەڵایەتی بوو، لە ماوەی پێنج ساڵی خەباتی نهێنیی رێكخستنەكاندا مایەی دڵخۆشی هاوڕێكانی بوو، مایەی ورەو هێز بوو بۆ هەڤاڵەكانی.\nسەرەتای ساڵی 1986 خەباتی شارو شاخ پێكەوە گرێدەدات و دەبێتە پێشمەرگە لە مەفرەزەی تایبەتی تیپی 86ی دەشتی هەولێر.\nلەماوەیەكی كەمدا بەشداریی چەندین چالاكیی كردووە، بەڵام بەداخەوە، تەمەنی پێشمەرگایەتی لە چەند مانگێك تێنەپەڕی و لە روبەڕووبونەوەیەكدا لەگەڵ جاشەكانی سنوورەكە، شەهیدكرا، هاوكات هاوڕێیەكیشی بە برینداری دەستگیركراو دواتر لە سێدارە درا.\nشەهید كازم حەسەن قادر كاكۆ ناسراو بە قارەمان، لەدایكبووی ساڵی 1962ی گوندی گەزوەشانی ناوچەی كەندێناوە، دەرچووی قۆناغی سەرەتاییە.\nساڵی 1981 پەیوەندیكردووە بە رێكخستنەكانی ی.ن.ك-ەوە.\nساڵی 1986 بووە بە پێشمەرگە.\nلە ماوەی چەند مانگی ژیانی پێشمەرگایەتییدا بەشداری چەندین چالاكیی گرنگی هێزی پێشمەرگەی كردووە.\nرۆژی 13/8/1986 لە نەبەردییەكدا لە ناوچەی (زورگەزراو)ی قەزای مەخموور، شەهید كرا.


ئەلمۆنیتەر: ئەو بەرپرسێ د خارنگەها هەولێرێ دا هاتی کوشتن میت بوو\n2059 جار خوێندراوەتەوە\nڕووپەلەکا ئەمریکی ئاشکراکر، ئەو بەرپرسێ تورک یێ د خارنگەهەکا هەولێرێ دا هاتی کوشتن ئەندامێ دەزگەهێ ئیستیخباراتیێ تورکیا (میت) بوویە.\nچاڤکانیەکێ ئاگەهدار بۆ ڕووپەلا ئەلمۆنیتەر یا ئەمریکی ڕاگەهاندیە، عوسمان کۆسە ئەندامێ دەزگەهێ میتا تورکیا بوویە و بەرپرسێ کاروبارێ ئیرانێ بوویە، بۆ ئەرکەکێ شەش مەهی د کونسولخانەیا تورکیا دا هاتیە ئەرکدارکرن.\nوی چاڤکانیێ کو نەخواستیە ناڤێ وی بهێتە ئاشکراکرن بۆ ڕووپەلێ ڕاگەهاندیە، ئەندامێ میتێ د خارنگەهێ دا دگەل هەژمارەکا هەڤکارێن خۆ دا بوویە کو کەس ژ وان د کونسولخانەیا تورکیا دا کار ناکەن.\nبەحسا وێ یەکێ ژی کریە، وی بەرپرسێ میتێ چ پلە و پۆستەک د وەزارەتا دەرڤەیا تورکیا یان هەر ناڤەند و دەزگەهەکێ دی یێ سەر ب وێ وەزارەتێ دا نەبوویە، بەرڤاژی وێ یەکێ کو د میدیایان دا وەک جێگرێ کونسولێ تورکیا بناڤدکر.\nڕووپەلێ دیارکریە ژی، هەیا نها سەدەما کوشتنا وی کارمەندێ میتێ ئاشکرا نەبوویە، لێ لگۆری بەرپرسەکێ حکومەتا هەرێمێ کو نەخواستیە ناڤێ وی بهێتە ئاشکراکرن، د ڤەکۆلینان دا ئاشکرابوویە کو گەلەک ب هووری پلان بۆ هێرشێ هاتیە دانان.\nهەڤدەم کەنالێ "ئا هەبەر" یێ تورکی بەلاڤکریە، بەرپرسێن ئەولەهیێ یێن تورکیا ڤەکۆلین لسەر جهێ بوویەرێ کرنە.\nئەڤە ژی دەمەکێ دایە، پێستر حکومەتا هەرێم و تورکیا بەحسا وێ یەکێ کرن ئەو کەسێ کو هاتیە کوشتن دیپلۆماتکار بوویە و د کونسولخانەیا تورکیا دا کار کریە، ئەڤە یەکەمجارە بهێتە ئاشکراکرن کو کارمەندێ میتێ بوویە.\nچاوانیا ڕوودانا بوویەرێ\nئەو خارنگەها کو دیبلۆماتکارێ تورکیا تێدا هاتیە کوشتن دکەڤیتە ناڤ پڕۆژەیێ ئیمپاریەر د ناڤبەرا جاددەیا سەد مەتری و چل مەتری دا و پڕۆژەیێ باژاڕێ خەونان ژی ب ڕەخڤەیە و ژ ئالیەکێ دی هۆلا سەعد عەبدولا و هوتێل دیڤانە و تنێ دوو کیلۆمەتر و نیڤ ژ ئاڤاهیا جڤاتا وەزیران و پەرلەمانی دورە د ئێمناهیترین و پاراستیترین دەڤەرا هەولێرا پایتەختێ دا بوویە.\nهێرشکەران چاڤدێریا جهێ وان کریە:\nلگۆڕی میدیایێن تورکیا بەریا بوویەرا هەولێرێ ئەو کەسێن هێرش کرنە چاڤدێریا جهی کریە و پشتی وێ یەکێ کو دیبلۆماتکارێ تورکیا ترۆمبێلا خۆ دەبتە گەڕاجی دیڤدا دچیتە ژورێ و هێرشکەر تڕۆمبێلا خۆ ل هەمان جهێ ترۆمبێلا وی ڕادگرن.\nچەند کەسان هێرش پێکئینایە؟\nهەر لگۆڕی میدیایێن تورکیا کو تەماشەیا کامیرەیا چاڤدێریا خارنگەهێ کرنە، سێ کەسان هێرش پێکئینایە و پێنج خولەکان بەریا چوونە ژوورا دێبلۆماتکارێ تورکیا چووینە هەمان جهـ و دوو ژ وان چووینە ژوورێ و یەک ژ وانا د ناڤ ترۆمبێلێ دا چاڤەڕێ کریە.\nئەو دوو کەسێن چووینە ژوور چاوا دیپلۆماتکار کوشت؟\nلگۆر کامیرەیێن چاڤدێریێ، پشتى چوونە ژوور ئەو دوو چەکدار ل مێزا دیپلۆماتکاران نێزیک دبن و راستەۆخۆ تەقە لێ کریە.\nد هێرشێ دا چ جۆرە چەکەک هاتیە بکارئینان؟\nوەکى د کامیرەیێن چاڤدێریێ دا دەرکەفتى و میدیایێن تورکیا ئاماژێ پێ دکەن، هەردوو چەکداران دەمانجەیێن بێ دەنگ ڤێبوونە و راستەوخۆ پشتى هێرشێ رەڤیاینە.\nچارەنڤیسێ وان دوو کەسێن تەقە کرین:\nپشتى کو تەقە ل دیپلۆماتکارى دهێتە کرن و درەڤن یەک ژ تەقەکەران ژ ئالیێ زێرەڤانەکێ تایبەت ڤە تەقە لێ دهێتە کرن و دهێتە بریندار کرن و ب بریندارى درەڤیت و خۆ دگەهینیتە ترۆمبێلێ و پێکڤە ل جهێ بوویەرێ درەڤن.\nئەو دیپلۆماتکارێ ل هەولێرێ هاتیە کوشتن کییە؟\nئەو کارمەندێ کۆنسۆلخانەیا تورکیا کو ل بوویەرا هەولێرێ هاتیە کوشتن ناڤێ وى عوسمان کۆسەیە و تەمەنێ وى ٣٦ سال بوونە و خێزاندار بوویە و ل باژارێ مێرسین یا تورکیا ژ دایکبوویە، دگەل خێزانا خۆ ل ئەنکەرەیێ ژیاینە و بابێ دوو زارۆکان بوویە.\nئەو دوو کەسێن دى یێن د بوویەرێ دا هاتینە کوشتن:\nد بوویەرێ دا دوو کەسێن دى یێن روونشتڤانێن هەرێما کوردستانێ ب ناڤێن نەریمان عوسمان و بەشدار رەمەزان ب سەدەما نێزیکبوونا وان ژ مێزا دیپلۆماتکارێ تورکیا هاتنە کوشتن.\nنەریمان عوسمان روونشتڤانێ گوندێ بێشووکا جوندیان یا سەر رەواندوزێ یە و زێرەڤانێ تایبەت یێ ئازاد جوندیانی بوویە.\nهەڤدەم بەشدار رەمەزان یێ کو ب سەدەما گرانیا برینێ گیانێ خۆ ژ دەست دای، روونشتڤانێ ناحیا دیانە یا قەزا سورانە.\nڕۆژا ١٨ێ ڤێ مەهێ ژی حکومەتا هەرێمێ ڕاگەهاند، بوویەرا تەقەکرنا هەولێرێ "کریارەکا تیرۆستی بوویە و پلان بۆ هاتیە داڕشتن، ڤەکۆلین بەردەوامن و پێشڤەچون هەنە و ڤان نێزیکان وەلاتیان لسەر ڤەکۆلینان ئاگەهدار دکەین".\nهەر د هەمان ڕۆژ دا دەزگەهێ ئەولەهیا هەرێمێ ناڤ و وێنەیێ تۆهمەتبارەکێ هێرشا هەولێرێ بەلاڤکر ڕاگەهاند، "ئەو کەسێ کو وێنەیێ وى هاتیە بەلاڤکرنە ناڤێ وى ( مەزلوم داغ)ـە، ژ دایکبوویێ سالا ١٩٩٢ێ یە و خەلکێ باژارێ دیاربەکرا باکورێ کودستانێ یە، ناڤبرى ژ ئالیێ دەزگەهێ ئەولەهیا هەرێما کوردستانێ یێ هاتیە داخوازکرن".\nمەزلوم داغ داخوازکریێ ژ ئالیێ دەزگەهێ ئەولەهیا هەرێمێ\nزێدەتری سێ ڕۆژن بسەر بوویەرا هێرشا سەر هەژمارەکا کارمەندێن کونسولخانەیا تورکیا ل هەولێرێ دەربازدبن، ڤیدیۆیا دەما هێرشکرنێ نیشانی چەند میدیایێن تورکی و کوردی هاتیە دان، لێ هەیا نها ئەو ڤیدیۆ نیشانی ئێن ئاڕ تی نەدانە، چ بەرپرسەک دەربارەی بوویەرێ بۆ ئێن ئاڕ تی نائاخڤیت.\nئەڤە ژی دەمەکێ دایە، نیڤرۆیا ١٧ێ تیرمەهێ د بوویەرەکا تەقەکرنێ دا ل خارنگەهەکا باژێرێ هەولێرێ کارمەندەکێ کونسولخانەیا تورکیا و وەلاتیەکێ هەرێما کوردستانێ هاتنە کوشتن و وەلاتیەکێ دی ژی برینداربوو و پشترا دوهی بشەڤ ژبەر گرانیا برینا خۆ جان ژ دەستدا.


لەرۆژی ژینگەی جیهانیدا : ڕێ لە سوتانی دارستان و پوش و پاوەنەكان بگرن\nپێم وایە باشترین جۆری ژینگەپارێزی ڕێگەگرتنە لە سوتانی كەژ و كێو دارستانەكان ، چونكە فڕێدانی چەند كلێنكس و دەبە ئاو و شكاندنەوەی پەلە دارێك و بڕێنی چەند بەشێكی درەختێك لە لایەن جوتیارانەوە كە سزایەكی زۆری لەسەرە ! كاریگەریەكی وا ناكاتە سەر ژینگەی كوردستان ، ئەوانە لە كوێ و سوتانی لەوەرگا و دارستان و پوش و پەڵاشەكان لەكوێ كە چەندین ئاسەواری ژینگەیی و ئابووریی قورسی بەدوادا دێت .\nبەڵێ : ئەو خەمەی هەموو ساڵێك سەر هەڵدەدات و روبەرێكی گەورەی لەوەرگا و پوش پاوەن و دارستان ئەسوتێنێت ، خەمێكی گەورە و زیانێكی لە نەخەملێنراو ،سوتاندی لەوەرگا و دارستانەكان لە هەرێمی كوردستاندا كە ساڵانە سەر هەڵ دەدات و زۆرێك لە ناوچەكان دەكرێـەوە ، سوتانی هەر دروخت و لەوەرگایەك واتە : سفربوونەوەی ئەو هەموو هەوڵ و ماندوو بون و تێچوونەی كراوە بۆ پێكەیاندنی درەخت و پاكژەكان جا ئەو دارستانانە سروشتی بن یان دەستكرد و چێنراو بن لە لایەن مرۆڤەوە ، چونكە : نمونەی سوتانی دارستانی جۆری سنەوبەرمان زۆرە كە ڕووبەڕووی سوتان بۆتەوە لە كاتێكدا نزیكەی 30 ساڵ دەبێت حكومەت سالانە بوجەی تایبەتی بۆ تەرخان كردووە و چەندین كەسیشی وەك فەرمانبەر و باخەوان و پاسەوان بۆ تەرخان كراوە كە ئەمانە هەمووی لەو ساڵە زۆرەدا تێچوونێكی بێ ئەندازی بردووە ، سەڕای زیانەكانی سوتانی كەژ و كێوەكان كە كاریگەری زۆری لەسەر پیسبوونی هەوا هەیە چونكە : هەم بە سوتانەكە ژینگەی هەوایی پیس دەبێت و هەم لەناوچوونی پەرژێنێكی گلدانەوەی تۆز و خۆڵە بۆ ژینگی دانیشتوان لە شارو شارۆچكەكان ، بۆیە هەرچی بكرێت بۆ پاراستنی دارستانە سورشتی و دەسكرد و لەوەرگاكان هێشتا كەمە.\nهۆكارەكانی ئاگركەوتنەوە و سوتانەكان: لە %95 ی پەیوەستە بە كاریگەریە مرۆییەكان ، وە ئەوەیش بۆ دوو بەش :\nیەكەمیان : بە دەستی ئەنقەست و بەمەبەست ئاگر دەخرێتەوە .\nدووەمیان : بێ مەبەست و بە نائاگایی و كەمتەرخەمی ئاگر دەكەوێتەوە.\nبەگشتی هۆكاری مرۆیی بۆ ئەمانە دەگەڕێتەوە :\n1- جەنگ و تۆبارانكردنی ناوچە سنووریەكان بە تایبەت لە توركیا و ئێرانەوە كە سالانە كەژ و كێوەكان دەسوتێن .\n2- فڕێدانی جگەرە .\n3- بەكارهێنانی یاری ئاگری لە ناوچە گەشتیاری و دەرەوەی شوێنی نیشتەجێبوونەكان .\n4- لە ئەنجامی فرێدانی خۆڵ و خاشاك و زبڵەوە لەدەرەوەی شارەكان ، بەتایبەت كاتێ ئەو زبلانە بسوتێنرێن وەك چارەسەرێك .\n5- ئاگركردنەوەی گەشتیاران بۆ پیداویستی .\n6- ڕاوچیەكان .\n7- ئامێر و هۆكارەكانی گواستنەوەی كشتوكاڵی لە گوند و لادێكاندا .\nدەتوانین زیانەكان بەمشێوەیە گرنكەكانیان پۆلێن بكەیین :\n1- بەهەردەردانی خەرجیەكی زۆر كە ساڵانی كراوە بۆ سەوزبوون و پاراستنی لەوەرگا و دارستانەكان .\n2- كەمبوونەوەی رووبەری سەوزایی و پاشانیش دروستكردنی كاریگەری لەسەر پاك نەبوونی هەوا و ئالوودەبوونی هەوا بە چەندین گازی ژەهراوی و زیانبەخش .\n3- لەناوچوون و كەمبوونەوەی بەربەستی سروشتی بۆ گلدانەوەی تۆز و خۆڵ .\n4- پەكخستنی ژیانی كێویەكان ، لە ئاژەڵان و مێروو و باڵندەكان كە هاوسەنگی سروشتی و ژینگەیی دەپارێزن .\n5- رووبەری بیابانبوون زیاد دەكات .\n6- زۆرتركردنی ڕێژەی دوانەئۆكسیدی كاربۆن بۆ ناو هەوا .\n7- كەمبوونەوەی شوێنە گەشتیاریەكان بەهۆی سوتانەكانەوە ، چونكە : بەشێكی زۆری دراستان و چیاكان دەتوانرێت وەك دەرامەتێكی گەشتیاری گرنگ سوودی لێوەبگیرێت ، بەڵام پاش سووتان ئەو ڕۆَلەی نامێنێت .\n8- رۆچوون و راماڵینی خاك .\n9- زیانی ئابووری گەورە دەدات بە بواری دەرامەتی سروشتی لە تەختە و دار و خەڵوز ، گرانبوون و كەموبوونەوەی ئەو كەل و پەلانەی كە لە دار دروست دەكرێن .\nدیارترینی ئەو ئاگركەوتنەوانەی كە لە وڵاتانی جیهاندا ڕوویان داوە :\n1- لە ساڵی 1999 هەتا 2005 زنجیرەیەك ئاگركەوتنەوە لە ئەندەنوسیا ڕووی دا كە بووە بەهۆی سوتان و لەناوچوونی روبەرێكی زۆر گەورەی دارستانەكانی ئەو وولاتە كە دورگەكانی جاوە و سۆمەترە و چەندین دورگەی تریشی گرتەوە كە ڕووبەری زیانلێكەوتنەكە بە نزیكەی سەدان هەزار كیلۆمەتر چوارگۆشە دەخەملێنرێت ، ئەم ڕووداوانەیش بە گەوەترین رووداوی ژیگەیی لە سەدەی بیستەمدا لەو ئەو وولاتەدا دادەنرێت .\n2- لە یۆنان لە دوو ڕوداوی ئاگركەوتنە وەدا لە سەدەی نۆزدەدا بە هۆیەوە چەندین كەس گیانیان لەدەستدا و بوە هۆی لەناوچوونی بەشێكی زۆری دارستان و گیانداران .\nچارەسەر و پێشنیار :\n1- ئاگربڕكردنی بناری چیاو دارستانەكان پێشوەخت بە شێوەیەكی باش و سەركەوتوو .\n2- رینمایییەكانی پاراستنی كەژ و كێو و دارستانەكان لە ڕاگەیاندنەكان .\n3- بەشی تایبەت لە پەروەردە و ناوەندەكانی خوێندن تەرخان بكرێت تایبەتر لە وانەی تایبەتمەنددا .\n4- پاكردنەوە و لابردنی پوش و پەڵاشی نزیك ڕێگا سەرەكیەكانی دەرەوەی شارەكان ، كە زۆرجار بەهۆی فڕێدانی پاشماوەی جگەرەوە بۆ دەرەوەی ئتومبێلەكان دەكەوێتە ناو پوشەكان پاش چەند خولەكیك لە رۆیشتنی جگەرەكێشەكە ووردە ووردە ئاگرەكە تەشەنە دەكات و گەورە دەبێت .\n5- پاسەوانی كردنی دارستانەكان و لەوەڕگا و پوش و پاوەنەكان .\n• بەكالیورۆس لە جوگرافیای گشتی ...5-6-2018\nنەریتی بچڕاندنی تۆڕە کۆمەڵایەتیەکان ئاکامی باش نیە...\nفیدراڵی – سەربەخۆیی – ئینجا کۆنفدراڵی....\nخوێندنەوەم بۆ ئەم ڕووداوانەی ئەمرۆی بارلەمان :...\nعه‌صاكه‌ی بارزانی :...\nمەترسی ماددە ھۆشبەرەکان بۆ سەر لاوان...\nڕیفراندۆم ( گشتپرسی ) ...\nلەرۆژی ژینگەی جیھانیدا : ڕێ لە سوتانی دارستان و پوش و پاوەنەکان بگرن...\nڕۆژی جیھانی منداڵە وونبوەکان...


ANF | PADÊ: ئامانجی دەوڵەتی تورک لەناوبردنی کۆمەڵگای ئێزدیە، بێدەنگ مەبن\nPADÊ: ئامانجی دەوڵەتی تورک لەناوبردنی کۆمەڵگای ئێزدیە، بێدەنگ مەبن\nپارتی ئازادی و دیموکراسی ئێزدی (پادێ – PADÊ) ڕایگەیاند، دەوڵەتی تورک بۆ لەناوبردنی کۆمەڵگای ئێزدی هێرش دەکاتە سەر شەنگال.\nهه‌ینی, 17 Jan 2020, 11:31\nپارتی ئازادی و دیموکراسی ئێزدی (پادێ – PADÊ) ڕایگەیاند، دەوڵەتی تورک بۆ لەناوبردنی کۆمەڵگای ئێزدی هێرش دەکاتە سەر شەنگال و ڕایگەیاند، بە خاوەندارێتیکردن لە یەبەشە و شەنگال وڵامی هێرشەکان بدەینەوە. هەروەها بێدەنگی دەوڵەتی عێراق و هێزە نێودەوڵەتیەکانی شەڕمەزارکرد.\nدەستەی بەڕێوەبەری پارتی ئازادی و دیموکراسی ئێزدی لەبارەی هێرشی ئاسمانی سوپای تورک لە شەنگاڵ و شەهیدبوونی ٤ شەڕڤانی یەکینەکانی بەرخۆدانی شەنگال راگەیەنراوێکی بڵاوکردەوە.\n'بە هێرشەکان دەیانەوێت کۆمەڵگای ئێزدی لەسەر خاکەیان دووربخەنەوە و لەناوببەن'\nلە ڕاگەیەنراوەکەدا ئاماژەبەوەکرا، یەکێک لە شەهیدە فەرماندەکان زەردەشت شەنگالی بە ڕەنج و فیداکاریی خزمەتێکی پیرۆزی بۆ کۆمەڵگای ئێزدی کرد. بۆ ئەوەی تۆڵە بکاتەوە، بەشداری لە هەموو هەڵمەتەکانی دژی داعش لە ڕۆژئاوا کرد و بە دەیان کچ و منداڵی ئێزدی لەدەستی داعش ڕزگار کرد.\nبەڕێوەبەری پارتی ئازادی و دیموکراسی ئێزدی وتیشی، "دەوڵەتی فاشیست و دیکتاتۆری ئەردۆغان بە یارمەتی کوردی خایین جارێکیتر دڕندەیی خۆی پیشاندا کە ئامانجی هێرشەکان دوورخستنەوەی ئێزدیەکانە لە خاکەکەیان."\nهەروەها ئەوەی خستەڕوو، دەوڵەتی تورک دەڵێت، "پەکەکە لە هەرێمەکەیە" بەڵام جیهان هەمووی دەزانێت، ئەو بانگەشەیە درۆیە و ئامانجیان لەناوبردنی کۆمەڵگای ئێزدیە.\nباسی سەردەمی عوسمانیشی کرد کە بە دەیان کۆمەڵکوژی بەدەستی عوسمانیەکان لەدژی کۆمەڵگای ئێزدی ئەنجامدراون و پرسی ئەوەی کرد 'ئایا ئەو کاتە پەکەکە هەبوو؟.\n'بە بەهێزکردنی یەبەشە وڵامی هێرشەکان دەدرێتەوە'\nپادێ ڕایگەیاند، لە ڕاستیدا دەوڵەتی تورک دەیەوێت کۆمەڵگای ئێزدی لەناوببات و وتی، "بانگ لە هەموو کۆمەڵگای ئێزدی و گەلی کورد دەکەین، بەرامبەر دڕندەیی دەوڵەتی تورک و دیکتاتۆر ئەردۆغان بێدەنگ نەبن. خاوەنداریی لە شەنگال بکەن و داواکاری خائینەکان بە جێنەهێنن، بە ڕێکخستن وڵامی دوژمن بدەنەوە. پێویستە ئێمە دوژمنەکانمان بناسین کە دەیانەوێت بە هێرشەکان بمانترسێنن و سەرمان دانەوێنن. ئێمە ئەم سیاسەتە قێزەونە قەبوڵ ناکەین، بە هەڵوێست و بەشداریکردن لەناو ڕیزەکانی یەبەشە وڵامی هێرشەکانی دوژمن و نەیارەکان بدەنەوە."\nبانگەوازی بۆ هێزە نێودەوڵەتیەکان\nپادێ بانگی لە هێزە نێودەوڵەتیەکان کرد و هوشداری ئەوەیدا: ئەگەر نەتەوە یەکگرتووەکان، ئەمریکا، دەوڵەتانی ئەوروپا، دەوڵەتە ئیسلامیەکان، دەوڵەتی عێراق بەرامبەر ئەم هێرشانەی دەوڵەتی تورک بێدەنگ بن، واتە ئەو هێزانە بەرامبەر قڕکردنی ئێزدیەکان چاویان دەگرن. بۆیە ئەردۆغانی دیکتاتۆر لەو بێدەنگیە هێز وەردەگرێت.\n'یەبەشە هێزێکی هەرێمی عێراقیە، چۆن عێراق بێدەنگ دەبێت؟'\nبێدەنگی دەوڵەتی عێراق بەرامبەر هەموو هێرشەکانی دەوڵەتی تورکی داگیرکەر و فاشیست بە توندی شەرمەزار دەکەین. یەبەشە هێزی فەرمی پاراستنی ئێزدیانە و ئەوەش بە شێوەیەکی فەرمی لە لایەن دەوڵەتی عێراقەوە قبوڵکراوە. چۆن دەبێت دەوڵەتی عێراق لە بەرامبەر هێرشەکان لەدژی هێزێکی فەرمی عێراقی بێدەنگ دەبێت؟ پێویستە بۆ ڕای گشتی ئاشکرای بکات.\n'بێدەنگی هێرشەکان زیادتر دەکات، ئیتر بەسە'\nئێمە چاوەڕێ دەکەین دەوڵەتی عێراق هەڵوێستێک دەرببڕێت کە ئێزدی و مرۆڤایەتی ڕازی بکات. هەموو جیهان دەزانێت ئەردۆغان خەلیفەی داعشە و بە داعش هەڕەشە لە هەموو جیهان دەکات. پێویستە بزانن ئەگەر بێدەنگ بن، مەترسی لەسەر ئەوانیش دەبێت. نمونەی ڕۆژئاوا، شەنگال و لیبیا لەبەرچاوە. هێشتا فەرمانی سەر شەنگال، فرۆشتنی کچ و منداڵی ئێزدیمان لەبیرنەکردووە. بۆیە پێویستە هەر کەس لەدژی هێرشەکان هەستێت و بێدەنگ نەبێت و ئێمە بە بێدەنگی دەڵێین، ئیتر بەسە."


بلاکبێری کۆچی دوایی کرد! – کەی ئای تی ئێن\nمۆبایل و تابلێت 17, كانونی یه‌كه‌م 2016\nبلاکبێری کۆچی دوایی کرد!\nبیرتانە ڕۆژێک لەڕۆژان بلاکبێری تاكە تەلەفۆن بوو ساڵانە بە ١٠ملیۆن دەستیەی لێ دەفرۆشرا. ئەو براندە بوو کە لەلای زۆربەی خەڵکی خۆشەویست بوو بەتایبەت خەڵکی کەنەدا چونکە خودی کۆمپانیاکە لە کەنەدایە. بەڵام بەداخەوە لەگەڵ هاتنی ئایفۆن و بەدوای ئەویشدا ئەندرۆید ئیتر وردە وردە ناوی بلاکبێری کاڵبۆیەوە و چەندین تەلەفۆن و براندی تر هاتنە مەیدان و بوونە هۆی کۆتایی هێنان بەخەباتی چەند ساڵەی بلاکبێری.\nبەگوێرەی هەواڵێکی زە نێکست وێب بلاکبێری بۆ دواجار ماڵئاواییمان لێ دەکات و دەفرۆشرێت بە کۆمپانیایەکی بەرهەمهێنی چینی بەناوی TCL کە مۆبایلی تر بەناوی ئەلکاتێکل دروست دەکات. ئەو کۆمپانیایە هەمان ئەو کۆمپانیایەیە کە دوایین دوو تەلەفۆنی بلاکبێری بەناوەکانی DTEK50 و DTEK60 دیزایین کردووە و بەرهەمهێناوە. هەر ئەم کۆمپانیایە لەمەودوا بەرهەمەکانی بلاکبێری دروست دەکات و خۆیشی خزمەتگوزاری بەکارهێنەران دابین دەکات.\nشایەنی باسە ئەم ڕێککەوتنە هەندێک وڵاتی وەکو ئیندۆنیزیا و هیندستان و هەروەها نیپاڵ و بەنگلادیش و سریلانکاش ناگرێتەوە و بلاکبێری لەوشوێنانە بەردەوام دەبێت.\nبەپشت بەستن بە سێ خاڵ چاودێران پێیان وایە کە ئەم ڕێککەوتنە هیچ لەبابەتەکە ناگۆڕیت ئەوانیش بریتین لە:\nناوە براندنی بلاکبێری چیدی ئەو قورساییەی جارانی نەماوە.\nمۆبایلەکانی کۆمپانیای TCL ئەو جۆرە مۆبایلە ئاست بەرز و نایابانە نین کە جێگەی باس بن!\nهەروەها TCL براندی Palmـی لە مانگی یەکی ئەمساڵ کڕی کەچی تا ئێستا هیچی نەکردووە.\nبەهەرشێوەیەک بێت لەم چرکە ساتە بەدواوە بلاکبێری ئیتر کۆچی کرد و ماڵئاوایی لێکردین و هیچ هۆکارێک نییە بۆ ئەوەی تۆ بەرهەمەکانی بکڕیت! ئیتر خۆت سەرپشکیت.\nسەرچاوە زە نێکست وێب


👁 ئەم بابەتە 4,552 جار بینراوە\nهاتنی گەشتیار لە جەژنی قورباندا 349 هەزار بوه و بە [ زۆرتر... 👁] ✖ ✖ ✖ 0 1 ✔ 89% ✍ هـ.ب. 2-9-2018 12:22:33\n📝 حکومەتی هەرێمی کوردستان بڕیاریدا بە دامەزراندنی 280 فەرمانبەر بۆ نەخۆشخانەی چارەسەرکردنی بەرکەوتووانی چەکی کیمایی بەڵگەنامەکان\n📅 کاتی تۆمارکردن Sep 2 2018 12:15PM\n👁 ئەم بابەتە 3,192 جار بینراوە\n02-09-2018 [ زۆرتر... 👁] ✖ ✖ 0 1 ✔ 95% ✍ هـ.ب. 2-9-2018 12:15:19\n📝 دانیشتوانی گوندی چیوە؛ نامەیەک بۆ قوباد تاڵەبانی بەڵگەنامەکان\n📅 کاتی تۆمارکردن Sep 3 2018 11:28AM\n👁 ئەم بابەتە 2,060 جار بینراوە\nماوەیەکە هەڵمەتێکی چڕ و مەیدانیت دەستپێکردووە، ئەم [ زۆرتر... 👁] ✖ ✖ ✖ 0 2 ✔ 93% ✍ هـ.ب. 3-9-2018 11:28:55\n📊 ساڵانە 300 هەزار تۆن ئاردی سفر لە تورکیاوە دەهێنرێتە کوردستان ئامار و راپرسی\n📅 کاتی تۆمارکردن Sep 2 2018 9:49AM\n👁 ئەم بابەتە 1,691 جار بینراوە\nبەهۆی نەبوونی کارگەی بەرهەمهێنانی ئاردی سفر و نەشی [ زۆرتر... 👁] ✖ ✖ ✖ 0 1 ✔ 93% ✍ هـ.ب. 2-9-2018 9:49:52\n📊 گەشتیاران لە جەژندا 146 ملیار دیناریان لە بازاڕەکانی هەرێم خەرجکردووە ئامار و راپرسی\n📅 کاتی تۆمارکردن Sep 2 2018 12:11PM\n👁 ئەم بابەتە 1,612 جار بینراوە\nدواڕۆژ، کۆچەر عەلی وەزیری شارەوانی و گەشتوگوزاری [ زۆرتر... 👁] ✖ ✖ ✖ 0 1 ✔ 89% ✍ هـ.ب. 2-9-2018 12:11:48\n📝 گەورەترین هاوپەیمانی لە پەرلەمانی عێراق بۆ پێکهێنانی حکومەتی نوێ راگەیەنرا بەڵگەنامەکان\n📅 کاتی تۆمارکردن Sep 2 2018 11:32PM\n02-09-2018 [ زۆرتر... 👁] ✖ ✖ 0 1 ✔ 91% ✍ هـ.ب. 2-9-2018 23:32:19\n📊 لە 11 ڕۆژدا 10 کەس لە هەرێمی کوردستان کوژراون و خۆیان کوشتووە ئامار و راپرسی\n📅 کاتی تۆمارکردن Sep 2 2018 9:55AM\nلە 11 ڕۆژی کۆتایی مانگی ئاب-دا،10 کەس لە هەرێمی کو [ زۆرتر... 👁] ✖ ✖ ✖ 0 1 ✔ 93% ✍ هـ.ب. 2-9-2018 9:55:06\n👫 محەمەد عەلی ئەتروشی کەسایەتییەکان\n📅 کاتی تۆمارکردن Sep 14 2018 3:55PM\n... [ زۆرتر... 👁] ✖ ✖ 0 1 ✔ 74% ✍ هـ.ب. 14-9-2018 15:55:21\n📝 هەپەگە: 3 ئەفسەر و 2 سەربازی تورکیا لە نسێبین کوژران 02-09-2018 بەڵگەنامەکان\n📅 کاتی تۆمارکردن Sep 2 2018 11:19PM\n👁 ئەم بابەتە 2,204 جار بینراوە\nناوەندی ڕاگەیاندنی هێزەکانی پاراستنی گەل (هەپەگە) [ زۆرتر... 👁] ✖ ✖ ✖ 0 2 ✔ 93% ✍ هـ.ب. 2-9-2018 23:19:32\n📝 هەپەگە: جە نسێبین 3 ئەفسەرێ و 2 سەربازێ تورکیای کوشیێ بەڵگەنامەکان\n📅 کاتی تۆمارکردن Sep 2 2018 11:21PM\n👁 ئەم بابەتە 2,535 جار بینراوە\nجەی بارەۋە دلێگەو یاۋنەری هێزەکانو پارێزنای گەلی-ه [ زۆرتر... 👁] ✖ ✖ ✖ 0 0 ✔ 93% ✍ هـ.ب. 2-9-2018 23:21:44


سه‌رهه‌ڵـداوانی لیبیا هه‌ڕه‌شه‌ی دابڕانی ته‌رابلوس ده‌که‌ن\nی مانگی هه‌شـت ١٦, ٢٠١١\nسه‌رهه‌ڵداوێـکی لیبی له شـارۆچکه‌ی زاویه له‌و ده‌مه‌ی هه‌واڵی گرتنی شـارۆچکه‌ی سورمان ده‌بیسـتێت، یه‌کشه‌ممه 14 ی هه‌شتی 2011\nسه‌رهه‌ڵـداوانی لیبیا هه‌ڕه‌شه ده‌که‌ن ته‌رابلوسی پایته‌خت دابـبڕن له‌و ده‌مه‌ی ئه‌وان ده‌سـتیان به‌سه‌ر چه‌ند شـارۆچکه‌یه‌کی گرنگی باشور و ڕۆژئاوای شـاره‌که‌دا گرتووه و هه‌روه‌ها کار ده‌که‌ن بۆ بڕینی ڕێـگا و بانه‌کانی گه‌یاندنی که‌لوپه‌ل بۆ هێزه‌کان له شـاره‌که، ئه‌مه‌ش له هه‌وڵێـکدا بۆ گوشـارخستنه سه‌ر موعه‌ممه‌ر قه‌زافی تاوه‌کو ده‌سـتبه‌رداری ده‌سه‌ڵات بـبێت.\nسه‌رهه‌ڵـداوان ده‌ڵێن ئه‌وان ده‌سـتیان گرتووه به‌سه‌ر زۆربه‌ی ناوچه‌کانی زاویـه که شـارۆچکه‌یه‌کی سـتراتیژیـیه و 50 کیلۆمه‌تر له ڕۆژئاوای ته‌رابلوسه‌وه دوره. ڕۆژی شه‌ممه سه‌رهه‌ڵـداوان چوونه ناو زاویه، واته نزیـکترین شـوێن له پایته‌خته‌وه له‌وه‌تای له هه‌فته‌کانی سه‌ره‌تای ڕاپه‌ڕینه‌که‌دا هێزه‌کانی لایه‌نگری قه‌زافی شـکسـتیان به بزوتنه‌وه‌ی سه‌رهه‌ڵداوان له‌و شـاره‌دا هێنا.\nڕۆژی دووشه‌ممه هێزه‌کانی لایه‌نگری قه‌زافی له زاویه شه‌ڕه ته‌قه‌یان له‌گه‌ڵ سه‌رهه‌ڵـداواندا کرد، له هه‌وڵێـکیاندا بۆ پاشه‌کشه‌پـێـکردنیان له ناوه‌ندی شـارۆچکه‌که.\nله لایه‌کی دیکه گوته‌بێژێـکی سه‌رهه‌ڵـداوان گوتی چه‌کداره‌کانیان هه‌روه‌ها ده‌سـتیان گرتووه به‌سه‌ر شـارۆچکه‌ی سوورمان که 60 کیلۆمه‌تر له ڕۆژئاوای ته‌رابلوسه‌وه دوره و هه‌روه‌ها غره‌یان که ئه‌ویش 80 کیلۆمه‌تر له باشوری پایته‌خته‌وه دوره. هه‌واڵی گرتنی ئه‌م دوو شـارۆچکه‌یه هێشـتا له لایه‌ن سه‌رچاوه‌یه‌کی سه‌ربه‌خۆوه پـشـتڕاست نه‌کراوه‌ته‌وه.\nبه کۆنتڕۆڵکردنی زاویه و سوورمان و غره‌یان سه‌رهه‌ڵـداوان ده‌توانن ته‌رابلوس له شـاڕێـیه‌کی سه‌ره‌کی به‌ره‌و باشور دابـبڕن و هه‌روه‌ها یه‌کێـکی دیکه که به‌ره‌و ڕۆژئاوا و وڵاتی تونس ده‌چێت.


خۆری لە ڕیاڵ مەدرید بەرەو ئاوابوون دەچێت\nمارسیلۆ چارەنوسی خۆی یەکلادەکاتەوە و دەیەوێت لە ئەوروپا درێژە بە یاریکردن بدات.\nڕاپۆرتە وەرزشییەکانی ئیسپانیا بڵاویانکردەوە، مارسیلۆی بەرگریکاری یانەى ڕیاڵ مەدرید پێشکۆتایی هاتنی یارییەکانی ئەم وەرزە چارەنووسی خۆی یەکلادەکاتەوە و لە ئەگەری درێژنەکردنەوەى گرێبەستەکەى لەگەڵ ڕیاڵ مەدریدا لە یانەیەکی تری ئەوروپا دریژە بە یارکردن دەدات.\nڕۆژنامەى مۆندۆدیپۆرتیڤۆ ئاشکرایکرد، پێشتر چەند سەرچاوەیەک ئاماژەیان بەوەکردبوو مارسیلۆ کۆتایی ئەم وەرزە دەگەڕێتەوە خولی بەڕازیلی و پەیوەندی بە فلۆمێنسییەوە دەکاتەوە کە پێشتر و لە 2007 یاریزانەی ئەو یانەیە بووە، پێش ئەوەى بە گرێبەستێک بچێتە ڕیاڵ مەدرید.\nدیپۆرتیڤۆ، پشت بەستن بە زانیارییەکانی ئاشکرایکرد، ڕیاڵ مەدرید لە هاوینی 2022 گرێبەستی مارسیلۆ درێژناکاتەوە و یاریزانەکش بۆ درێژە دان بە کاروانی وەرزشی ڕوو لە یانەیەکی دیاری تری ئەوروپا دەکات کە تا ئێستا ئاشکرانەکراوە.\nمارسیلۆ لە 2007 چووە ڕیاڵ مەدرید و لەگەڵ تیپی شاهانەش لەسەر ئاستی ناوخۆیی خاوەنی 11 نازناوە و لەسەر ئاستی ئەوروپاو جیهانیش ڕۆڵی لە بەرزکردنەوەى 10 نازناودا هەبووە.


وڕێنەکانی ئەردۆگان و پلانی کودەتاچییانە!\nئەم ڕۆژانە ئەردۆگان و داودئۆغلوی سەرەک وەزیرانی زۆر قسان دەکەن، بەجۆرێک کە تەواوی ئەو سنوورە پرۆتۆکۆلیانەیان بەزاندووە کە سەرکۆمار، یان سەرەک وەزیری هەر وڵاتێک دەبێ ڕەچاویان بکات. زوو زوو، درۆدەکەن. قسەو لێدوانی ناکۆک دەدەن، بەهەوای شان لەجیاتی قازی حوکم دەردەکەن و لەجیاتی دیرۆکنوسان خەون و خەیاڵی خۆیان دەکەن بە حەقیقەتی دیرۆکی... و بێڕێزییەک بەخۆیان دەکەن کە مرۆڤ سەرسەمام دەبێت کە ئایا ئەم سەرکردە باڵایانە بەم هەموو ئەزموونی سیاسییانەیانەوە، چۆن وابەپەلەو عاتیفیانە قسە لەزاریان دەردەپەڕێت!؟ ئایالەم هەموو ڕاوێژکارو پسپۆرانەی لەدەوریانە، کەسێک نییە هۆشیاریان کاتەوە، کە ئەم جۆرە ڕەفتارو ئاخاوتنانە شەرمن بۆ تورکیا!؟\nبەڵام ئەگەر کەمێکیش وردبینەوە، ئەوان چ نەخشەو پلانێکیان بۆ لەناوبردنی بزووتنەوەی ئازادیخوازیی کورد کێشابۆوە کە بەداگیرکردنی کوبانێ دەستپێبکات و ئەو ئاکامە تاڵەش کەبەدەستیان هێنا، تێدەگەین، کە چما هێندە دەستە پاچەبوون. و چما ئەم ڕەفتارە سەیرانە لەخۆ نیشاندەدەن.\nنەخشەی تورکیا، ئەمەبوو، کەداعش ئەم کانتۆنە داگیربکات. و شەرڤانانی یەپەگەش بەپەلەپروزێ و هەڵەداوان ئاڵای سپی بەرزکەنەوەو لەسەر سنووری تورکیا چەکەکانیان ڕادەستی هێزەکانی تورکیا بکەن و ملکەچانە بۆ پەناو داڵدەدان بپاڕێنەوە. دوای ئەمەش تورکیا تێکچوونی کانتۆنەکانی ڕۆژئاواو شکەستی ئەم ئەزموونە ڕاگەیەنێت و کوردانیشبەسەرئوردوگای پەنابەراندا دابەشکات. و ئەم بەشەی کوردستانیش ببێتە مۆڵگەی هێزە چەکدارە سوریەکانی سەر بە تورکیا.\nبەڵام ئەوەی بەدیهات لەچاوەڕوانی تورکیادانەبوو، و وەک ئەگەرێک پێشبینی نەکرابوو. لەبەر ئەمە شۆک و غافڵگیری بەرخۆدانی قارەمانانەی شەڕڤانانی کورد بوون و هەرشەوێک و هەرڕۆژێک دەربازبوو، قسەیەکیان دەکردو بەڵێنێکیان دەدا بەوچاوەڕوانیەی ڕۆژی دواتر کوبانێ بکەوێت. بەڵام کوبانێ نەکەوت و بەڵێنەکانی ئەوانیش بوون بەدرۆ. و ئەمجار کەوتنە وڕێنە.\nئەردۆگان لەوڕێنەیەکدا دەڵێ کوبانێ شاری کوردان نییەو هی عەرەبانە. ناوەکەشی کوبانێ نییەو عەینولعەرەبە. سەرکۆمارێک لەم هەموو شەڕوکێشە خوێناویانەی لەخۆرهەڵاتی ناوەڕاستا ڕوودەدەن بێت و خۆی بەمەوە ماندوو بکات کە شارێک لە وڵاتێکی تر هی چ نەتەوەیەکە جێگای بەزەییە. چونکە ئەمە پرسێکی دیرۆکیی و مافناسییەو بەلێدوانی سەرکۆماری وڵاتێکی تر یەکلا نابێتەوە. و لەبری ئەوەی بەم ڕەفتارو لێدوانانە کوبانێ لەسەر نەخشە بسڕێتەوە ئاکامی پێچەوانەی بەدەست خست. کوبانێ لەشارێکی بچوکی بێ ناونیشانەوە، بوو بەدەروازەی مەزنبوون و ڕەوابەخشی دۆزی کورد. و کوبانێ ئەگەر تا ئێستا لەبەڵگەنامەی ساختەی داگیرکەراندا کوردوستان نەبووبێ. ئەوە ئەم پلانە نامەردانەیەی تورکیاو بەرخۆدانی بێوێنەی شەڕڤانانی کورد کردیان بە کوردستان. و ئەگەر تا ئێستا ناوەکەی عەینولعەرەب بووبێ، ئەوە بۆ هەمیشە بوو بەکوبانێ و جیهان بەم ناوە خۆش ودڵنیشەنەیەوە دەیناسێت.\nئەردۆغان لەوڕێنەیەکی تردا سەبارەت بە بزووتنەوەی ڕۆژئاوای کوردستان دەڵێت: زۆرمان ئامۆژگاری کردن، کەدەست لە پەکەکە بەردەن، و بێنە ڕیزی ئۆپۆزسیۆنی سوریا (بەواتایەکی تریش ببنە جاش). کەچی ئەوان هاتن کانتۆنیان ئاواکرد، و باوایان بەسەر بێت.\nئەردۆغان ئەم قسەیەی لەسەرو بەندێکدا کرد، کە میدیاکانی تورک و جیهان پێیانوابوو کەوتنی کوبانێ لەئان و ساتدایەو نووسەرو ڕۆژنامەنووسانی دەرباریی تورک بابەت و شرۆڤەیان ئامادەکردبوو تا سەبارەت کەوتنی کوبانێ و دەستکەوتەکانی بۆ ئەوان بڵاوبکەنەوە. بەڵکو هێندە دڵنیابوون کە کوبانێ دەکەوێت یان کەوتووە، کە هەندێک لەو بابەتانەیان بڵاویش کردەوە. بەڵام کوبانێ نەکەوت و ئەردۆگانیش بەبیری دانەهات و لەخۆی نەپرسی ئاخر ئەگەر شەڕڤانانی کورد لەپێناوی ئازادی خاک و سەرفرازی نەتەوەکەیاندا نەبێ، ئیتر لەپێناوی چیدا خوێنی خۆیان بڕێژن و فیداکاریی بۆچی بکەن؟ ئەوان هێشتا نەیانتوانیوە شڕۆڤەی ئەمە بکەن کە شەڕڤانانی یەپەگە ئەم هەموو ئازایەتیی و خۆڕاگری و خۆشەویستیەیان بۆ خاک، بەڵکو تواناو شێوازی خەبات و ڕێکخستنەکانیان و بیروباوەڕی پۆڵاینیان، لە پەکەکە و ئەزموونی دەیان ساڵەی ئەوانەوە پێگەیشتووە. ئیتر چۆن واز لەوان دەهێنن و دەبن بەجاش!؟\nوڕێنەکانی ئەردۆگان بەمانە کۆتاییان نایەت و ڕۆژێکی تر دێت و دەپرسێت: کاتێک کوبانێ بۆ تورکیا پرسێکی ستراتیژیە نەک بۆ ئەمەریکا ئیتر من تێناگەم و نازانم ئەمەریکا بۆچی ئەوەندە بەتەنگ کوبانێوەیە!؟\nتۆبڵێی بەڕاستی ئەردۆگان وەڵامی ئەم پرسیارەی خۆی نەزانێت! یان تۆ بڵێی کەسێک نەبێت بۆی شڕۆڤە بکات؟ ئاخر ناکرێ نەزانن کە مامەڵەی ئەمەریکا بەمجۆرە لەگەڵ پرسی کوبانێدا دوو خاڵی سەرەکییە. یەکەمیان ئەمەریکاو هاوپەیمانەکانی بۆیە هێزیان هێناوەتە خۆرهەڵاتی ناوەڕاست تا هێرشی سەر چەتەکانی داعش بکەن. کەواتە داعش لەکوێ بێت، بەتایبەتی بەم شێوازە چڕەی لە کوبانێ هەیە پەلاماری بدرێت، کارێکی چاوەڕوانکراوو ئاساییە.. خاڵی دووەم پەیوەستەی پەیوەندییەکانی تورکیایە بە داعشەوە. ئەوەی لەپەیوەندی لەگەڵ پرسی کوبانیدا تورکیا دەیکات کارێکە، دواکەوتووترین و نابەڵەدترین وڵاتێک بەسیاسەت دەیکات. بەڵام تورکیا هەروڵاتێکی بۆنموونە ئەفریقایی وەک ئەریتیریا نییە کە هاوکاری ڕێکخراوی شەبابولمجاهیندینی سومالی بکات و کەسیش هیچی پێ نەڵێت. تورکیا ئەندامی ناتۆو پاڵێوراوی یەکیەتی ئەوروپایەو گوایە هەڵگری پرۆژەی چاکسازیی سیستەمی سیاسیی خۆرهەڵاتی ناوەڕاستە. و کردەوەکانی پێچەوانەی چەندان پرۆتۆکۆلی نێونەتەوەییە کە پێشتر ئیمزای کردوون و دژی بەرژەوەندیی و ئاشتیی جیهانییە. و ئیتر یەکێک لە پەیامەکانی فڕێدانی چەک بەپەرەشووت بۆ شەڕوانانی کۆبانی، هۆشیارکردنەوەی تورکیابوو کە کردەوەکانی بە زیان بۆخۆی دەگەڕێتەوەو تا سەر لێی قبوڵ ناکرێت.\nئەردۆگان و داودئۆغلو، ئیتر لەبەردەم چەندان بژاردەی تاڵدان و دەستەپاچەن لەوەی کێهەی ئەم بژاردانە کەمتر لەوانی تر تاڵە.\nئەوان ئیتر ناتوانن تەحەمولی ئەمە بکەن هەر ڕۆژ کوبانێ وەک باژێڕێکی کوردان بەشکۆمەندییەوە لە میدیاکان و نێوەندەکانی بڕیارو توێژینەوەی جیهان باسی لێوە بکرێت. و تورکیاش وەک دەوڵەتێکی سەرلێشێواو ئاماژەی بۆ بکرێت. ئەوان خاوەنی ئەو سینگە فراوانە نین گوێبیستی ئەو ئەگەرە بن کە لەئاکامی سیاسەتەکانی ئەوان و هەڵوێستی لەجێی بزووتنەوەی ئازادیخوازانەی کورد، خەریکە پەکەکە لە لیستی تێرۆر بێتە دەرەوە. ئیتر دەبێ شتێک بکەن!\nڕازیبوونی تورکیا بەچوونی پێشمەرگەو سوپای ئازادی سوریا بۆکۆبانێ، لەخواستی پاراستنی کوبانێوە سەرچاوەی نەگرتووە. بەڵکو شانۆگەریەکە ڕواڵەتەکەی بەهاناوەچوونی کۆبانێ و ناوەرۆکەکەشی ئاماداکاریەکی کودەتاچیانەیە دژی دەسەڵات و هەبوونی کورد لەسەر خاکی خۆی. بەو حسابەی هەرکات مەترسی داعش لەسەر کوبانێ نەما، دەسەڵاتی کوردیش لەوێدا نەمێنێت. پێشمەرگە بچنەوە ماڵی خۆیان و سوپای ئازادیش دەسەڵات بگرێتە دەست و ببنە ئەلتەرناتیڤی کانتۆنەکان. بەڵام وەها پلان وبیرکردنەوەیەک زێدە ناشیانەیە چونکە هێزێکی نامۆی غەیرە خودیی و غەیرە کوردی چۆن دەتوانێ ببێتە داگیرکەرێکی ترو چۆن ئەو خەڵکە هۆشیارو قارەمانەی پێ ڕکێف دەکرێت!\nبەڵام وادیارە ئەردۆگان و داودئۆغلو، هێشتا پێیانوایە خەلیفەکانی سەردەمی عوسمانین و جیهان دەبێ خۆی لەگەڵ ئەواندا بسازێنێ، ئەوان لەخەوێکی قوڵدانو پرخەیان بەگوێی جیهان دەگات. بەڵام یان دەبێ خۆیان لەو خەوە قوڵە بێدار بنەوە یانیش بەگورزی رۆژگار وەئاگادێنەوە.


وتووێژی گۆڤاری سات لەگەڵ سەرۆکی پارتی سەربەستیی کوردستان.\nوتووێژی گۆڤاری سات لەگەڵ سەرۆکی پارتی سەربەستیی کوردستان. وتووێژی گۆڤاری سات لەگەڵ سەرۆکی پارتی سەربەستیی کوردستان.\nگۆڤاری سات ژمارە ١٨ لاپەرەی ٦ و٧ و ٨ / ڕێکەوتی ١ / ٤ / ٢٠١٤\nعارف باوەجانی سەرۆکی پارتی سەربەستیی کوردستان، نۆ ساڵە هەرێمی کوردستان وەک دەوڵەتێکی سەربەخۆ دەبینرێت.\nعارف باوەجانی سەرۆکی پارتی سەربەستیی کوردستان و هاوکات تەبێژی فەرمی یەکێتی نەتەوەکانی بندەستی ئێرانە، لە دیمانەیەکی تایبەتدا بە گۆڤاری سات چەند پرسێکی هەنوکەیی لە سەر پرسی کورد لە رۆژهەڵات دەخاتە روو. باوەجانی باس لە هۆکارەکانی نەبەستنی کۆنگرەی نەتەوەیی کورد دەکات.\nكؤفارى سات : جۆن دەروانيتە بارو دۆخى ئيستاى هەريمى كوردستان.\nعارف باوەجانی : بارودۆخی هەرێمی کوردستان لە ٢٠٠٥ بۆ سەرەوە وەک دەوڵەتێکی سەربەخۆ دەبینرێت، ڕۆژتا رۆژ پێشکەوتنی پێوە دەبینرێت. دیارە بە هۆی ئاسەواری فەرهەنگی داگیرکەران و حوکمرانی وڵاتانی ناوچەکانی رۆژهەڵاتی ناڤین، حکومەتی هەرێمی کوردستانیش بێکەم و کوری نییە. بەڵام رۆژانە کەم و کورییەکان کاڵدەبنەوە و باویان نامێنێت، نەوەی نۆێ و ئەزموونی نۆی و سیاسەتی نۆی لە ناوچەکە سەقامگیر دەبێت. هەربۆیەش دەکرێ بڵێین بارودۆخ ساڵ بە ساڵ بەرەو باشی دەروات، بەڵام پێویستە ئەوە بزانین لە هەر هەنگاوێکی پێشکەوتنی کوردستان، چاوەرانی پلانی وڵاتانی ناحەز و داگیرکار و درواسێێ کوردستانیش بین. میکانیزمی بەرەنگاربوونەوەشیان بۆ بدۆزینەوە.\nكؤفارى سات : پێگەى سياسى ئيستايى كورد و هەريمى كوردستان لة ئاستى جيهان و ئوروبا لە ج ئاستيكدايە ؟\nعارف باوەجانی : پێگەی کورد لە ئیستادا لە ئاستێکی زۆر باشدایە، بە پێچەوانەی دەیانساڵ پێش کە کوردیان قەتل و عام دەکرد و کەس خۆی نەدەکرد بە خاوەنمان، ئیستا لە سایەی بوونی ئابورییەکی باشەوە، بە دەیان وڵاتی گرنگی جیهانی لە کوردستان کۆنسۆڵگەری کردوەتەوە، کۆمپانیاکانیان هێناوەتە کوردستان و بازرگانی دووسەرە بەڕێوە دەبەن. هەروەها دیپلوماتیەتی کورد لە ئاست دونیای دەرەوە باش پێشکەوتووە، کورد لە زۆربەی کۆر وکۆنفرانسە گرنگەکانی جیهانی بەشداری پێدەکرێت، یا بە واتایەکی دیکە بلێین کورد وەک وڵاتێکی سەربەخۆ و جیا لە ئێراق لە هیندێک بواردا هەڵسوکەوتی سیاسی و بازرگانی لەگەڵ دەکرێت.\nكؤفارى سات : ئێراق و كوردستان لە ئيستادا بە قەيرانێكى تايبەتدا گوزەر دەكات، شيكارى ئێوە جيە ؟\nعارف باوەجانی : هەروەک لە پرسیاری سەرەوە باسم کرد کە پێشکەوتنی کوردستان، هۆکارە بۆ بێزاری وڵاتانی داگیرکەری کوردستان. ئەمەش کە ئیستا لە بەغداو لە لایەن مالکی بە ناو سەرۆکوەزیرانی ئێراقی فیدراڵە بەڵام سەرۆکی گروپێکی شیعەی باشوری ئێراقە، بەڕێوەیە پلانێکی گەورەی چەن دەوڵەتییە، کە هاندەری مالکین بۆ ئەوەی فشاری وابخاتە سەر هەرێمی کوردستان و بۆ ئەوەی دەسکەوتەکانی هەرێم لاواز بکرێت.\nكؤفارى سات : سەرۆكى هەرێمى كوردستان لێدوانێكى ئاگرين ئاسايى خستەروو، لەهەمبەر ئەو ناداد پەروەریەى لە ئێراقي ئەمرۆدا هەیە، ئێوە جۆن دەروانە ئەو لێدوانە؟\nعارف باوەجانی : بەڕاستی ئەگەر دوور لە هەر جۆرە غرور و تەعەسوبێکی حیزبیانە بروانینە لێدوانەکەی جەنابی بارزانی، بۆمان ڕوون دەبێتەوە کە وڵامێکی دروستی مالکی داوەتەوە. مالکی بۆ خۆی لە کوردستان ژیاوە، باش دەزانێت گەلی کورد بەرامبەر بە حکومەتەکەی سەدام حسێن کۆڵی نەداوە، ئیستا بۆ دەبێت هەموو شت لە مالکی قبووڵ بکات. کورد لە ٢٠٠٣ بۆ سەرەوە زۆر نەرمی پێشانداوە، ئەوەی کورد دەیڵێت وباسی دەکات هەموو لە یاسای نۆی ئێراقی بە ناو فیدراڵیدا هاتووە. کەچی بەوەش بە کورد ڕەوا نابینن. کەوابێت بیرکردنەوەیەکی بەو شێوەی سەرۆکوەزیرێکی بە شێوەی مالکی دەبێت چۆن جوابی بدرێتەوە. جا من دووپاتی دەکەمەوە دەڵێم سەرۆکی هەرێمی کوردستان هەڵویستێکی پوختەو دروستی هەبووە. هیوادارم چی دیکەش گەلی کورد چاوەرێی گۆرانکاری لە بەغداد نەکات. ئەوە شتێکی چاوەروان نەکراوە. کە بەغداد پایتەختی بەشیك لە مێژووی عەرەب، پایتەختی هارون و رەشید، یا بە واتایەکی دیکە بلێین بەغدادی فرە خاوەن لە رۆژهەڵاتی ناڤین، بتوانێت دان بە مافە ڕەواکانی گەلی کوردا بنێت.\nكؤفارى سات : ئەوترێت ئيستاكاتى راگەياندنى سەربەخۆ بوونە و ئەشوترێت سەرۆكى هەرێم لەگەڵ لايەنەسياسيەكان باسى ئەمەى كردوە، ئيوە چ زانياريەکتان لەم بوارەوەهەيە ؟\nعارف باوەجانی : هەم ئیستاو هەم ١٠ساڵ پێش کاتی ڕاگەیاندنی سەربەخۆیی بوو، بەڵام هەر دواخرا تا مالکی چاو گۆێ کردەوە، ئەوەی مالکی سەردەمی هاتنە سەرکاری کۆماری ئیسلامی ئێرانمان وەبیر دێنێتەوە. کە لە سەرەتای شۆرشەکەوە کە ساوابوو هێزی سەربازی و کەرەسەی پێویستی شەری نەبوو، باسی لە مافی گەلان لە روانگەی خودموختاری ئیسلامی دەکرد. بەڵام دواتر کە چەک و چۆلێکی زۆریان کری وهێزێکی وشکی مەزهەبییان دروستکرد، یەکەم تاقیکردنەوەی هێزەکەی بۆ سەر گەلی کوردستان بە کارهێنا، کە قەتل وعامی ناوچەکانی قارنێ و قڵاتان و پاشان شەری سێ مانگەی گرتەوە. دواتری شەری ٨ ساڵەی ئێراقی پێکرد. ئیستا مالکی پێشەکی داوەتە روسیا کە چەند جۆر چەک و تەقەمەنی مۆدێرن بۆ ئێراق بکرێت، لە نزیکترین کاتیشدا ئەو چەکانە دەگەنە ئێراق، کە چەندین فرۆکەی مۆدێرینی شەری تێدایە.\nجا ئەو کات بە زۆری عەسکەری قسە لەگەڵ کورد دەکات. من هەمیشە وتوومە تا سەربەخۆیی کوردستان دوابخرێت نەهامەتییەکان زیاتر ڕووبەرووی کورد دەبنەوە.\nكؤفارى سات : هۆکاری نەبەستی کۆنگرەی نەتەوەی بۆچی دەگەڕێنیتەوە؟\nعارف باوەجانی : ئەوەی من لێی تێگەیشتم کێشەی نێوان هیندێک لە حیزبەکان بوو، کە کامیان دەسەڵاتی لە سەرۆکایەتی ئەو کۆنگرە زیاتر بێت. ڕاستە نەیارانی گەلی کورد لە هەوڵی تێکدانی بوون و هەن، بەڵام ئەگەر کورد لە نێۆ خۆی یەکگرتوو بێت و ڕەزامەندی لە کاری هاوبەش لە نێۆ خۆیاندا بکەن، ئەوا بە دڵنیاییەوە پیلانی نەیاران تێک دەچێت و سەر ناگرێت. هیواداریشم بەمزوانە کۆنگرەی نەتەوەیی کوردستان بگیرێت، و ئەو ئاوات و ئارەزووەی گەلی کورد بێتە دی.\nكؤفارى سات : ئایا هەلومەرجی باشور لەبارە بۆ راگەیاندنی کۆنفیدراڵی یان سەخۆیی؟\nعارف باوەجانی: کۆنفیدراڵی لەگەڵ کێ، مەگەر بێجگە لە نەتەوەی کورد چەند نەتەوەی دیکە لە ئێراقدا هەیە. پاشان کورد ئەگەر هەنگاوێکی وای نا بۆ سەربەخۆیی نەبێت، بۆ ببێتە حکومەتێکی ژێر سێبەری ئێراق، و ناوی ئێراق بە گەورەیی بهێڵێتەوە. من پێموایە کورد پێویستە خۆی بۆ سەربەخۆیی یەکجاری ئامادە بکات. کوردەکان دەتوانن بە هۆی هەلومەرجی تایبەتی بەشەکان خۆیان بگەیەن قۆناغی ڕزگاری و کۆتایی بە ژێر دەستی، ئەو کات دەتوانن ٤ وڵاتی کۆنفیدراڵی لە ژێر سێبەری حکومەتی ویلایەتە یەکگرتووەکانی کوردستان بژین. نەک ئەوەی بێن ناوی ئیراقی داگیرکەر بەسەر خۆیاندا بهێڵنەوە.\nكؤفارى سات : هوکاری رێگری کردنی هاوڵاتیانی ئێران بۆ کوردستان بۆچی دەگەڕێنیتەوە؟ بە بیانوی نەبوونی ئەمنیەت،، ئەمە تا چەند راستە؟\nعارف باوەجانی :ئەگەر مەبەستت ڕێگری کردنی حکومەتی ئێرانە لە هاتنی کوردەکانی رۆژهەڵات بۆ باشوری کوردستان، ئەوە ڕوون و ئاشکرایە، کە ڕێژیم نایەوێ لاوانی کوردستان ئەو ئازاددییەی باشور بە چاوی خۆیان ببینن. هەرچەند نەیتوانیوە ئەو بەرگرییە بکات لە هاتنی خەڵک. لەبەر ئەو وەزعە ئابورییەی لە ئێران رووداوە، بە دەیانهەزار کوردی رۆژهەڵات و خەلکی ئێرانیش بە مەبەستی کرێکارو کۆمپانیا و بازرگانی هاتوونەتە باشوری کوردستان. کە بەشێک لەوانەش کەسانی تایبەت بە ڕێژیمن و کاری سیخوری وتێکدەری بۆ رێژیم دەکەن. بۆیە من پێموایە پێویستە حکومەتی هەرێم ڕێگەی توند بگرێتەبەر بۆ هاتنە ژوورەی خەڵک بە پاسپۆرتی ئێرانییەوە. چوون مێژوو سەلماندوویەتی ئێران لە هیچ شۆێنێک نابێت و دڵسۆزی هیچ لایەنێک نییە، کە ئەگەر خۆی کاری دەستێوەردانی تێدا نەکات و بە ویستی خۆی نەبێت.\nكؤفارى سات : تا چەند ئێران بە بەرپرس دەزانی لە کێشە ناوخۆیەکانی هەرێمی کوردستان؟ بە تایبەت لە تەداخول کردنی لە ناو یەکیتی نیشتیمانی کوردستاندا؟\nعارف باوەجانی : ئێران بە ئاشکرا دەستوەردەداتە کاروباری ناوخۆی ئیراق بە گشتی و هەرێمی کوردستان بە تایبەت، هەروەها ئێران دەستوەردەداتە کاروباری زۆربەی وڵاتانی جیهان. کێشەکانی هەرێم وبەغداو ڕێنەکەوتنی لایەنە کوردستانیەکان لە بۆ کابینەی هەشتەم ئەمانە هەموو دەستی ئێرانی تێدایە. ئێران ئەوپەری هەوڵی خۆی دەدا کە ئەمنیەت وئاسایش لە کوردستان نەمێنێت. گەورەترین پلانی هەیە بۆ ئەوەی کابینەی ٨ سەر نەگرێت، نا ئارامی و ناکۆکی لە نێوان حیزبەکان دروست بکات. هەوڵدەدا کە دەسەڵاتی هیندیک لە پارتەکان لە باشور کەمکاتەوە.\nكؤفارى سات : پارتە کوردیەکان لە رۆژ هەڵات داوای هاوپایمانی لەگەڵ ریفۆرمخوازەکانی ئێران دەکەن ئەمە تا چەند لە بەرژەوەندی کوردە، ئایا سەر دەگرێت؟\nعارف باوەجانی : بەبۆچوونی من هەرجۆرە هاوپەیمانی و هاوکاریکردنێک لەگەڵ حیزب ولایەنە فارسییەکان، بە واتای تر ئەوانەی داوای یەکێتی خاکی ئێران و فەرهەنگی ئێران دەکەن، چ ئەوانەی لە ناوخۆی ئێرانە و چ ئەوانەش خۆیان بە ئوپوزوسیوینی ئێران دەزانن هەڵەیە. لەبەر ئەوەی ڕێفورمخوازانی ئێران باس لە مافی نەتەوەیی کورد و نەتەوەکانی دیکە ناکەن، ئەوان باس لە گۆرینی هەیکەلەی رێژیمەکە دەکەن، بەڵام هەر بە بەرگ و قەوارەی ئەو سیستەمە ئیسلامییەی خۆی بمێنێتەوە. ئەوانیش لە ئاست کوردەوە هیچیان لە ڕێژیمە حاکمەکە باشتر نییە. دیتمان کە کورد لە ناوخۆی وڵات و هیندیک لایەنی سیاسیش لە دەرەوە ناڕاستەوخۆ هاوکاری موسەوی و کەروبیشیان کرد. چەندین لاوی کوردیش خۆینیان رژا و بە دەیان کوردیش ڕاپێچی بەندیخانەکان کران. بەڵام لە لایەن سەرانی ئەو شۆرشەوە بچووکترین ئاماژە بە گەلی کورد نەکرا. هەروەها هاوکاریکردنی ئەو لایەنە سەرتاسەری خوازانەی ئێران لە دەرەوەی وڵات لەوانەی ناوخۆ مەترسیدار ترە، من ئاماژە بە نموونەی یەکێک لەو حیزبە گەورانەی ئێران لە دەرەوەی وڵات دەکەم، کە دروشمی کۆنگرەکەیان ٢ ساڵ پێش ئەوە بوو کە ئێرانی یەک خاک و یەک نەتەوەو یەک زمان. ئەمە بە ئاشکرا حەشا لە بوونی نەتەوەی کورد و٤ نەتەوەی دیکەی گەورە دەکات لە ناوچەکە، کە ئەم نەتەوە غەیرە فارسانە لانیکەم ٧٠% ئێرانی ئیستا پێکدێنن. من پێموایە با ئیتر بەس بێ خۆ بچووککردنەوەو کورد بچووک کردنەوە. من تێناگەم بۆ هیندێک حیزبی رۆژهەڵاتی لە ئوروپا بەوە خۆشحاڵ دەبن پرۆژەی هاوبەشی١٠٠% بە هزر ئێرانی، لەگەڵ ڕێکخراوێکی چەند کەسی فارسا بکەن، بەڵام بۆ هاوکاری ڕێکخراوێکی کوردی ئەوەندە بەرامبەر بە یەک دژوارن. نموونەیەکی دیکە باسی خۆپێشاندانێکی گەورەی کوردانی دانیشتووی ئۆسلۆی پایتەختان بۆ باس بکەم کە بەدژی ئێران ڕێکخرابوو، زیاد لە ٨٠٠ کەس کوردی هەر چوارپارچە بەشدارییان هەبوو، ڕێکخراوێکی ئێرانیش بە ٤ کەس لەو خۆپێشاندانە بەشدار بوون هەر ژمارەشیان ئەو ٤ کەسەیە لەو وڵاتە، کە چی لە میدیاکانی ئەو حیزبانەی ڕۆژهەڵات وا باسکرا ئەو خۆپێشاندانە گەورە لە لایەن حیزبی ئەو٤ کەسەو ئەو حیزبە کوردییەوە ڕێکخرابوو. لێرەدا مەبەستەم ئەوەیە کە بەشێک لە حیزنەکانی رۆژهەڵات خەڵکی بچووکی غەیرە کورد گەورە دەکەینەوە، پرسیارەکە ئەوەیە کە ئایا ئەم فەرهەنگە تاکەی؟؟.\nكؤفارى سات : نيوان دەسەڵاتی نەژاد و رۆحانیدا بەرامبەر بە کورد چ جیاوازیەک بەدی دەکرێت؟\nعارف باوەجانی : یەک لە یەک بۆ کورد و نەتەوەکانی دیکەی بندەستی ئێران وەک بەلوچ و عەرەبی ئەحواز و تورکمەنسەحرایی و ئازەری و هتد،،، خرابترن، بۆ نموونە لە٦ مانگی تەمەنی کۆتایی سەرۆکایەتی ئەحمەدی نژاد دا ١٩٨ کەسی ئیعدام کردوە، و لە ٦مانگی دەسپێکی کاری حەسەن ڕۆحانی ٣٧٣ کەسی ئیعدام کردوە کە بەشی زۆری ئەو ئیعدامانە کورد و عەرەبی ئەحواز و بەلوچن. ئەمەش جیاوازییەکانیانە، ئەحمەدی نژاد بە ئاشکرا دیاربوو کە چۆن سیستەمێکی دەویست، بەڵام شوعارەکانی حەسەن رۆحانی لە کاتی پروپاگەندەی هەڵبژاردن وای پێشانی خەڵک دەدا، کە گوایا زۆر لە ئێران دەگۆرێت. دەبێت بڵێم بە داخەوە دیسانەوە هیندێک کورد بروان بەو پروپاگەندانە کردەوە. ئەوەش گۆران کارییەکەی بوو کە لە ماوەی ٦ مانگدا٣٧٣ کەسی ئیعدام کردوە.\nعارف باوەجانی لە چەند دێرێکدا\nلە ٤ی نەورۆزی ١٩٧٣ لە گوندێکی ناوچەی سەلاسی باوەجانی سەربە پارێزگای کرماشان لە دایکبووە. دامەزرێنەر و سەرۆکی پارتی سەربەستیی کوردستانە، کە پارتێکی نەتەوەیی و سەربەخۆخواز و لیبراڵدیمۆکراتە، جۆگرافیای ئیستای خەباتی روو بە رۆژهەڵاتی کوردستانە.\nهەروەها وتەبێژی فەرمی یەکێتی نەتەوەکانی بندەستی ئێرانە.\nڕێکه‌و 2014-04-09 02:58:05


18 هۆكار بۆ پشتیوانی ئیسرائیل لەدەوڵەتی كوردستان | خواکوڕك\nHome ڕاپۆرت 18 هۆكار بۆ پشتیوانی ئیسرائیل لەدەوڵەتی كوردستان\n18 هۆكار بۆ پشتیوانی ئیسرائیل لەدەوڵەتی كوردستان\nدانەر: خواکوڕكon: 2016/08/06 11:16 PM Views: 202\nگرنگترین رۆژنامەی ئیسرائیل بە ناوی ئۆرشەلیم پۆست لە سەروتاری رۆژی 1/8 دا پشتیوانی لە دەوڵەتی كوردی دەكات لە هەرێم و داواش لە وڵاتەكەی دەكات پشتیوانی ئەو دەوڵەتە بكات و لە 18 خاڵیشدا پشتیوانییەكەی رووندەكاتەوە.\n１- كورد و جولەكە چەندین دوژمنی هاوبەشیان هەیە.\n２- پارتی دیموكراتی كوردستان-ئێران یەكێكە لەو هێزە كەمانەی كە لە دژی سوپای پاسداران ئێستا دەستی بە شەڕ كردۆتەوە.\n３- كاركردن لەگەڵ كوردەكان دەكرێت وەك بەشێك لە ستراتیجیەتی كەنارەكان (strategic periphery)، ئەوەی كە دەیڤد بنگۆریۆن، سەرۆك وەزیرانی ئیسرائیل، خستبویەڕوو تەماشا بكرێت. ئەم ستراتیجیە لە هەوڵی ئەوەدایە كە هاوپەیمان‌و دۆستی جیاجیا لەناوچەكەو لە جیهان بۆ ئیسرائیل پەیدا بكرێت.\n４- سەربەخۆبوونی كوردەكان بەشێكە لە دیاردەی سەرهەڵدانی بكەرە نادەوڵەتییەكان كە ئێستا دنیای تەنیوە.\n５- كوردەكان لە سوریا بەشێكی ئەو وڵاتەیان بۆ خۆیان دابڕیوەو ئەگەرەكانی یەكگرتنەوەی سوریا وەك جاران ئێجگار كەمە.\n６- دامەزراندنی دەوڵەتێكی دیكەی ناعەرەبی لە ناوچەكە دەبێتە مایەی زیاتر پاراستنی كەمینە ئاینیی‌و نەتەوەییەكان لە ڕۆژهەڵاتی ناوەڕاست.\n７- ئێمە (ئیسرائیلییەكان) دەبێت ئەوە بزانین كە دەوڵەتی كوردی لەناو عەرەبەكان وەك “ئیسرائیلی دووەم” ناوزەدكراوەو تەماشادەكرێت.\n８- پشتیوانیكردن لە حكومەتی هەرێم‌و كوردەكانی ئێران ئەركێكی ئەخلاقییە بۆ ئێمە (ئیسرائیلییەكان).\n９- سەرەڕای ئەوەی كە كوردەكان زۆربەیان موسڵمانن بەڵام وەك هاوپەیمان تەماشای ئیسرائیل‌و جولەكە دەكەن.\n１０- بەراورد بە كۆمەڵگە عەرەبییەكان‌و كۆمەڵگەكانی دیكە لە ناوچەكە، كۆمەڵگەی كوردی ئازادترو كراوەترو تەباترن لەگەڵ خەڵكانی دیكە.\n１１- ڕاپۆرتەكان باس لەوە دەكەن كە پێشمەرگەكان بەگشتی هاوسۆزیان بۆ ئیسرائیل‌و جولەكەكان هەیە.\n１２- مستەفا هیجری باس لەوەدەكات كە كوردەكان پێویستیان بە كۆمەك‌و پشتیوانی ئیسرائیل هەیە.\n１３- سەركردەكانی ئیسرائیل، بۆ نمونە: شەمعون پیرێز و نەتینیاهۆ، پشتیوانی لە دامەزراندنی دەوڵەتێكی كوردی لە هەرێمی كوردستان دەكەن.\n１４- كوردەكان خۆیان دووردەگرن لە بەستنی پەیوەندی ئاشكراو ڕاستەوخۆ لەگەڵ ئیسرائیل بەڵام ئەوان بە ئاشكرا دانیان بە كەلەپورو میراتی جولەكان لە هەرێمی كوردستان ناوە.\n１５- ئیسرائیل بە كڕینی نەوتی هەرێم دەتوانێت هاوكاری حكومەتی هەرێمی كوردستان بكات.\n１６- لەوانەیە نزیكبوونەوەو پشتیوانی ئیسرائیل لە كوردەكان توڕەبوونی توركیاو سعودیەی لێبكەوێتەوە بەڵام بۆ ئێمە (ئیسرائیلییەكان) هاوپەیمانێتی لەگەڵ كوردەكان گرنگترە لە بەرامبەر پاوانخوازی ئێران.\n１７- پەیوەندییەكان لەگەڵ حكومەتی هەرێم واچاكە بەگشتی بەنهێنی بمێننەوە چونكە پرسی كورد پرسێكی ئاڵۆزەو پەیوەستە بە چوار دەوڵەت لە ناوچەكە. كوردەكان لاریان لە پەیوەندی نهێنی نییە چونكە ئەوانیش لە هەستیاری پرسەكە گەیشتون.\n１８- پشتیوانیكردن لە مافەكانی كوردەكان بێجگە لەوەی كە لە بەرژەوەندی ئیسرائیلە، هەلێكی گرنگیشە بۆ ئێمە كە هەڵوێستی ئەخلاقی خۆمان نیشان بدەین.\nئامادەكردنی – شێركۆ كرمانج\nTags: ئۆرشەلیمئیسرائیل دەوڵەتی كوردستان\nبه‌تۆمه‌تی كاری سیاسی، ئێران 10 كوردی رۆژهه‌ڵاتی كوردستان له سێداره ده‌دات\nبۆ یه‌كه‌مین جار روسیا مانۆرێكی سه‌ربازی له‌گه‌ڵ ووڵاتێكی ئیسلامی ئه‌نجام ده‌دات\nبه‌وێنه ئه‌و هێزه‌ی پێش ریفراندۆم چووه كه‌ركووك ئاشكرا ده‌بێت\n2017/09/27 11:31 AIM:\nكلیپی: كۆبانێ پێشمه‌رگه هات ته‌واو بوو\n2017/08/23 1:09 PM\nئاوات بۆكانی: بۆ ریفراندۆم و سه‌ربه‌خۆی كوردستان هه‌موومان پێشمه‌رگه‌ی تۆین بارزانی\n2017/08/23 12:48 PM


کورد و سیاسه‌ت – Sibehî سبەھی\nکورد و سیاسه‌ت\nBergeh Kurdistan On 30/04/2020 / نڤیسار\nکورد ژ ڕۆژا وه‌لاتێ وان پارچه بوویه و هه‌تا ئیرۆ ژ بۆنا ڤەگەراندنا ئازادیا خوە خەباتێ دكە و لبەرخوە ددە. ژ بۆنا بدەسخستنا ئازادیێ ژی كوردان پارتی و رێكخستنێن خوە یێن سیاسی دامەزراندن دەست ب كارێ سیاسی كرن، هه‌لبه‌ت ئه‌ڤ باش بوو.\nب واتەیەكا دن، کوردان ئێدی کارێن خوه، ده‌رد و ئێشێن خوه، چاند و هونه‌را خوە دخوه‌ستن ب ڕێیێن سیاسی چاره‌سه‌ر بکن. ژ به‌ر ڤێ ژی هه‌ر ڕۆژ، هه‌ر ده‌م خوه د ڤی واری دا پتر زانه دکرن و پرتووکێن د ڤێ ده‌رباره‌یێ د‌ا زێده دخوه‌ندن و دنڤیساندن.\nژ به‌ر ڤێ ژی کورد ب ته‌نێ بوونه سیاسی، یێن زانه و تێگەھشتی به‌رێ خوه دانه سیاسه‌تێ و که‌تن ناڤا وێ دا کو وه‌لاتێ خوه یێ کۆلۆنی ئازاد و سه‌ربخوه بکن. ئێدە كاركەر، گوندی خوەندەڤان ،،،ھتد و ھەم یێ پیچەك زانا بو بوونە سیاسی كوتنو ناڤ كارو خەباتێن سیاسی.\nئه‌ڤ ئێدی بوو کولتوره‌ک و جھێ خوە د ناڤ كوردان دە جێكر. هه‌لبه‌ت ژ بۆنا وه‌لاته‌کێ کۆلۆنی وه‌که کوردستانێ سیاسه‌ت پێدڤیە. لێ هاته ژ بیر کرن کو پێشكەتن و خه‌ملا وه‌لاته‌کی نه ب ته‌نێ ئه‌ڤه، نە ب تەنێ كارێ سیاسی یە.\nسیاسه‌ت ژ بۆنا ئازادی و سه‌رخوه‌بوونا وه‌لات تێ کرن. لێ د گه‌ل وێ، دڤێ تو چاندا خوه، فۆلكلۆرا خوه، زارگۆتانا خوه، دیرۆک و ئه‌ده‌بیاتا خوه ژی باش فێر ببه و وێ ژی ب کار بینه دا کو ئه‌و سیاسه‌ت بێ خوێ نه‌به.\nئاها مه كوردان ل ڤێرە  کێماسی کر و ئێدی ئه‌م ھینگی بوونه سیاسی مه کارێن دن ژ بیر کر. مه ده‌ست نه‌ئاڤێت قه‌له‌می دا کو هه‌لبه‌ستان بڤەھینن، ڕۆمانا بافرینن، سه‌رپێهاتیێن خوه و گه‌لێ خوه بنڤیسن.\nبوویه‌رێن هاتنه سه‌رێ گه‌لێ مه ب ڕۆمان، ب شانۆ، ب فلمێ سینه‌مایێ، د جڤین و کۆنفه‌رانساندا وان ژ ڕایا گشتی یا جیهانێ ڕه بنڤیسین و بێژین.\nهینگێ ئه‌م بوونە سیاسی ئێدی قه‌له‌مێ مه ژی ته‌نێ سیاسی دنڤیسی. لێ ئەگەر ده‌ره‌نگ بە ژی، ئه‌م وه‌که کورد مە پیچەكێ ئاگەھ ژ خوە ھەبوو و ئەم ل خوە ڤەگەریانە.\nژ به‌ر کو نها گەنج و جوانان ده‌ست ب نڤیسینا شانۆ، ڕۆمان، سه‌رپێهات، چیرۆک و …ھتد کرنە و ئەگەر ئه‌ڤ ب ده‌ره‌نگی ژی به لێ تشتەك باشه، خه‌باته‌کا هێژا و پیرۆزه.\nدڤێ ئه‌م ژ بیر نه‌کن کو وه‌لاته‌ک و خه‌لکێ وی وه‌لاتی ب چاندا خوه، ب خوه، ب گۆتنێن پێشیێن خوه هه‌نه. هه‌گه‌ر د ناڤا مله‌ته‌کی دا ئەڤە بھێنە ژ بیر کرن، ئێدی ئه‌و مله‌ت، ئه‌و گه‌ل نابه.\nهه‌گه‌ر مه وه‌که کورد هه‌تا نها ئازادیا خوه ب ده‌ستنه‌خستبه، وه‌لاتێ خوه ئازاد نه‌کربه و ده‌وله‌تا خوه ڕانه‌گەهاندبه، هوون باوه‌ر بکن، سه‌ده‌مه‌ک ژێ ژی ژ به‌ر ڤێ یه.\nهه‌گه‌ر ته دیرۆکا خوە ب ده‌ستێ خوه نه‌نڤیسی و ناس نه‌کر، هه‌گه‌ر ته چاندا خوه نه‌گەھاندە نفشێ پشت خوه، هه‌گه‌ر ته باشی، قه‌نجی و کێمانیێن خوه نه‌دا نفشێ پشت خوه، ما ئه‌و دێ ل سه‌ر چ ئاساسی مه‌زن ببن؟\nژ بۆنا تێکۆشینه‌کا ڕاست و دوروست بێ كرن، ژ بۆنا تو بکاربی وه‌لاتێ خوه بگەھینیە سه‌رخوه‌بوونا وی، دڤێ تو بنڤیسینی دا کو یێن دن ژ وان نڤیسینان ده‌رسان وەربگرن و ل گۆر کێماسی و هێژاییێن باڤ و کالێن خوه بکاربن ته‌ڤبگه‌رن.\nژ بۆنا ڤێ ژی دڤێ ئێدی ئه‌م کورد ل سه‌ر ڤێ یه‌کێ ڕاوه‌ستن. بنڤیسینن دا کو ئه‌م بکاربن ل پشت خوه دیرۆکه‌ک نڤیساندی، چاند و کولتوره‌کا تژی زانین ژ بۆنا زارۆک و نه‌ڤیێن خوه بئافرینن دا کو ئه‌و ژی وه‌که مه ژ چاند و دیرۆکا خوه بێ پار نه‌مینن.\nدڤێ سیاسه‌تێ ژ که‌سێن د ڤی کاری دا زانانە، ژێهاتینە و سه‌رده‌ستن بھێلن. وه‌کی دن ئه‌م ل خوه ل زمانێ خوه، ل عاده‌ت و تۆره‌یێن خوه خوه‌دی ده‌رکه‌ڤن ئه‌و ژی ب نڤیساندنێ دبه.\nد ڕه‌وشا نها دا هه‌ما بێژن، ژ سه‌دێ نۆدووپێنجێ نڤیسکارێن مه، ئه‌ز ژی د ناڤ دا، سیاسی دنڤیسینن. ب ڤێ ژی ئه‌م چاندا خوه باش فێر نابن و ل پشت خوه پرێزه‌یه‌ک باش ناهێلن.\nئارمانج و داخوازا من ئه‌وه کو ئێدی ئه‌م ل خوه ڤه‌گه‌رن و ده‌ست ب نڤیساندنا، شانۆیا خوه، ڕۆمانا خوه، هه‌لبه‌ستێن خوه بکن دا کو چاندا خوه ده‌وله‌مه‌ندتر بکن. دیرۆکا خوه ب ده‌ستێ خوه بنڤیسین دا کو نه‌ڤیێن مه ژی وه‌که مه ژ دیرۆکا خوه یا ڕاست بێ پار نه‌مینن….


هاووڵاتییەکی دیکە لە شاری شنۆ دەسبەسەر کرا\n10:59 - 26 سەرماوەز 2720\nڕۆژی سێشەممە ٢٥ی سەرماوەز، هاووڵاتییەکی کورد بە ناوی "ئومید مەعرووف" خەڵکی گوندی "ئاڵیاوێ" شاری شنۆ، لەلایەن هێزە ئەمنییەتییەکانەوە دەسبەسەر کرا و بۆ شوێنێکی نادیار ڕاگوێزرا.\nهێزە ئەمنییەتییەکان بە بێ بەڵگەی یاسایی ئەو هاووڵاتییە کوردەیان دەسبەسەر کردووە.\nسەرەڕای بەدواداچوونی بنەماڵەی ئەو هاووڵاتییە کوردە، لە چارەنووس و شوێنی ڕاگیرانی ئەو هاووڵاتییە، زانیارییەک لەبەردەستدا، نییە.\nهەتا ئێستا لە هۆکاری دەسبەسەری و تۆمەتی وەپاڵدراو دژی ئەو هاووڵاتییە کوردە، هیچ زانیارییەک بە دەس نەهاتووە.\nلەو پەیوەندییەدا، ڕۆژی دووشەممە ٢٤ی سەرماوەز، دوو هاووڵاتیی کورد بە ناوەکانی "کەماڵ قۆیتاسی" خەڵکی گوندی "چەشمەگۆل" و "ڕەحمان یووسفی" خەڵکی گوندی "سەوجە"ی شاری شنۆ، لەلایەن هێزە ئەمنییەتییەکانی ئەو شارە، دەسبەسەر کران.\nئەو دوو هاووڵاتییە کوردە، بە بێ بەلگەی یاسایی لەلایەن هێزە ئەمنییەتییەکانەوە دەسبەسەر کراون و دواتر بۆ شوێنێکی نادیار ڕاگوێزراون.


شێڵتەر بۆ سەگە بەرەڵاکانى سلێمانى دروستدەکرێت\nشارەوانى بەخێویان دەکات\n14:41 دوو شه‌ممه 23 ئه‌یلول 2019\nقایمقامیەتى سلێمانى دەیەوێت لەڕێگەى دروستکردنى شێڵتەرێک بۆ کۆکردنەوەى سەگە بەرەڵاکانى سلێمانى، گرفتى بڵابوونەوەى ئەو سەگانە لەسەر شەقام و شوێنە گشتییەکان چارەسەر بکات.\nئەو پێشنیازە ئەمڕۆ سێ شەممە 23ى ئەیلولى 2019 لەکۆبوونەوەیەکى نێوان قایمقامی سلێمانی لەگەڵ لایەنەپەیوەندیدارەكان رێكخراوەكانی ئاژەڵدۆستی تاوتوێکرا.\nئاوات محەمەد، قایمقامى سلێمانى لە ڕاگەیەنراوێکدا ڕایگەیاند “بەهۆی زۆربونی ژمارەیانەوە سەگی بەرەڵا بووەتە هۆی دروستبونی مەترسی لەسەر ژیان و تەندروستی هاوڵاتییان و لە ماوەی رابردووشدا چەندین حاڵەتی نەخوازراو بەهۆی پەلاماردانی سەگ لە چەند گەڕەكێكی سلێمانی تۆمار كراوە”.\nوتیشى “هەرچەندە یاسا بەركارەكان رێگەیداوە ئەو دیاردەیە لەرێگەی كوشتنی سەگ چارەسەر بكرێت، بەڵام وەك قایمقامیەتی سلێمانی لەگەڵ ئەو رێگەیەدا نین و پێمان وایە پێشێلكردنی مافی ئاژەڵانەوە و رێكخراوەكانی بوارەكەش هەمان بۆچونیان هەیە”.\nدەربارەی گرتنەبەری رێوشوێنی تر بۆ چارەسەركردنی دیاردەی سەگی بەرەڵا، ئاوات محەمەد ڕونیکردەوە “سەرقاڵی پڕۆژەیەكین كە بۆچونی زۆرینەی لایەنەپەیوەندیدارەكان و رێكخراوەكانی پاراستنی مافی ئاژەڵانی لەگەڵدایە ئەویش كۆكردنەوەی هەموو سەگە بەڕەڵاكان لە “پاناگە” یان شوێنێكی تایبەت و لەرێگەی تیمی تایبەتەوە سەرپەرشتی بكرێن”.\nئاماژەی بەوەشکرد، بۆ دابینكردنی خۆراك سود لە پاشماوەی خۆراكی چێشتخانەو رێستۆرانتەكان وەردەگیرێت .\nقایمقامی سلێمانی جەختیکردەوە، پێویستە حكومەتی هەرێم لە ئاستێكی باڵادا بێتە سەر هێڵ بۆ جێبەجێكردنی پڕۆژەكە لەسەرجەم پارێزگاكانی هەرێمی كوردستان و چارەسەركردنی دیاردەی سەگی بەرەڵا كە بووتە هۆی هەراسانكردنی هاوڵاتییان .\nبەپێی پلانەکە سەرەتا سەگەكان لە رێگەی تیمەكانی شارەوانییەوە و لەرێگەی دەرزی بێهۆشكەر لەو شوێنە كۆدەكرێنەوە كە مەرجە دور بێت لە شوێنی نیشتەجێبوونی هاوڵاتیان، هەنگاوی دواتر دابینكردنی خۆراك و چاودێری تەندروستی دەبێت لەرێگەی پزیشك و تیمەكانی ڤێترنەری.\nنەوشیروان دەلۆیی پسپۆڕى ڤێتێرنەرى کە بەشدارى کۆبوونەوەکەى کردووە ڕایگەیاند “سەگە بەرەڵاکان لە شێڵتەرێکدا دوور لە شار کۆدەکرێنەوە، نێرو مێیان جیادەکرێنەوە، شارەوانى لەڕێگەى قەسابخانە و کوشتارگە و ڕێستۆرانتەکانەوە خواردنیان بۆ ئامادە دەکات و بەخێو دەکرێن”.\nوتیشى “چەند ئۆتۆمبیلێک بە چەکى بەنجەوە ئامادە دەکرێن تا بچنە ئەو گەڕەکانەى سکاڵایان هەیە لەبارەى بوونى سەگى بەرەڵاوە تا سەگەکان بەنج بکرێن و ببرێنە ئەو شێڵتەرە، تیمەکانى ڤێتێرنەریش چارەسەرى پێویست بۆ سەگەکان دەکەن”.


لاڤرۆڤ: پشتگیریی لە هەبونی گەشتی راستەوخۆ لە نێوان هەولێر و مۆسکۆدا دەکەین\n- 10/7/2019 10:40:00 PM 1813 جار خوێندراوەتەوە\nئێوارەی ئەمڕۆ دوشەممە، مەسرور بارزانی سەرۆکی حکومەتی هەرێمی کوردستان و قوباد تاڵەبانی جێگری سەرۆكوەزیران و شاندێكی حكومەتی هەرێم پێشوازییان لە شاندێکی باڵای روسی بە سەرۆکایەتی سێرگی لاڤرۆڤ وەزیری دەرەوەی رووسیا کرد.\nلە کۆبونەوەیەکدا، وەزیری دەرەوەی روسیا دوبارە پیرۆزبایی دەستبەکاربونی کابینەی نۆیەمی حکومەتی هەرێمی کوردستان کرد و ئاماژەی بە پەیوەندی مێژویی نێوان گەلی کورد و روسیا و مانەوەی سەرکردەی شۆڕشی ئەیلول، مەلا مستەفا بارزانی کرد لە روسیا .\nلە کۆبونەوەکەدا جەخت لەسەر پەرەپێدانی پەیوەندییەکانی هەرێمی کوردستان و روسیا کرایەوە و سەرۆکی حکومەتی هەرێمی کورستان ئاماژەی بەوەدا کە پێشوازی لە بەهێزبونی پەیوەندییە ئابورییەکانمان لەگەڵ روسیادا دەکەین ، لەمبارەیەوە وەزیری دەرەوەی روسیا ستایشی سەقامگیریی دۆخی ئاسایشی هەرێمی کوردستانی کرد و ئامادەیی وەبەرهێنەرانی وڵاتەکەشی دەربڕی بۆ سەرمایەگوزاریکردن لە هەرێمی کوردستان . هەروەها پشتگیریشی لە هەبونی گەشتی راستەوخۆ لە نێوان هەولێر و مۆسکۆ کرد .\nلە تەوەرێکی کۆبونەوەکەدا باس لە جموجۆڵ و هەڕەشەکانی داعش کرا لە چەند ناوچەیەکی عیراق و سوریا . هەردولا هاوڕابون کە داعش هێشتاش مایەی هەڕەشەیە لەو ناوچانە. لاڤرۆڤ ستایشی رۆڵی گرنگی پێشمەرگە و کوردی کرد لە عێراق و سوریا لە شەڕی دژ بە تیرۆریستانی داعش و ئامادەیی روسیاشی دەربڕی بۆ هەر هاوکارییەک کە لە مبارەیەوە پێویست بێت.\nهەروەها لە کۆبونەوەكەدا گفتوگۆ دەربارەی بارودۆخی سوریا کرا. ئاماژە بەوە درا کە گرژبونی زیاتری دۆخەکە زیانێکی زۆر بە خەڵکی ناوچەکە دەگەیەنێت. هەردولا هاوڕابون کە کورد رۆڵی خۆی لە داهاتوی سوریادا هەبێت.\nسەرۆکی حکومەتی هەرێمی کوردستان تیشکی خستە سەر گفتوگۆکانی نێوان هەرێمی کوردستان و حکومەتی فیدراڵی و ئاماژەی بەوەدا کە گفتوگۆکان بە ئامانجی گەیشتن بە رێککەوتن بەردەوامن. وەزیری دەرەوەی روسیا پشتگیریی وڵاتەکەی بۆ گفتوگۆکانی نێوان هەردولا دەربڕی .


جوانە کەسێن لسەر کورسیکا بێنە گوهارتن. لێ بوچی دڤێت مزگەفت لسەر ناڤێ مەلا بێن تاپوکرن؟ – مالا مه\nجوانە کەسێن لسەر کورسیکا بێنە گوهارتن. لێ بوچی دڤێت مزگەفت لسەر ناڤێ مەلا بێن تاپوکرن؟\nMalame 2012-02-20\t589 Views\nپروسێسا گوهارتنێ ئەگەر نەهێتە وەرگرتن وەک بیر و باوەری و هەمی ئالیێن جڤاکێ بخوەڤە نەگریت چ رامان ژبو نینە. گوهارتن دینامیکا جڤاتا سەرکەفتی یە، جڤاک بهەمی پێکهاتیێن خوە د هەرمونیەکێ دا دژیت و دڤێ هەرمونیێ دا هەمی لایەنێن جودا و دهندەک دەلیڤادا دژهەڤ هەڤدو تەمام دکەن. بهیچ رەنگەکی نابیت کەسەک یان گروپەک بێژیت ئەز لدەرڤەی ڤی یاسای مە، ئەڤە دبیتە ئەگەرا تێکدانا بەلانسا سروشتی یا جڤاکا دیموکراتی.\nگەلو دەما ئەم باسی گوهارتنا دکەین ل باشورێ کوردستانێ مەبەستا مە تەنها هەردو پارتێن دەستهەلاتدارن یانژی مەبەستا مە گوهارتنا جڤاکێ یە کو ئەڤ پارتێن دەستهەلاتدار پارچەکن ژێ. گومان تێدا نینە کو گوهارتنا کەسا مەرج نینە ژبوکو رەوش باشتر لێبێت لهەر دام و دەسگەهەکی، لێ مەرجێ هەرێ سەرەکی ژبو دروستکرنا سیستەمەکا ساخلەم ئامادەبونا کەسایە کو بێ ئاستەنگ دروست کرن و بدلەکێ شاد کارێ خوە راسپاردەی کەسەکێ دی بکەت دەما ئەڤ چەندە ژێ تێ خواستن. یەک ژ ئارمانجێن گوهارتنا کەسا ئەوە دەلیڤە ڤەبیت ژبو کەنجا ژبو بکارن هزر و پێچێبونێن خوە بینتە بەرچاڤ، پێزانینێن خوە بێخنە کار. خەلکێ مە دڤێت پێداچونەکێ بکەت لسەر دیتنا خوە گوهارتنا کەسا. پرانیا جڤاکا مە گوهارتنا کەسەکی ل پوستەکی، یانژی سەرنەکەفتنا کەسەکی ژبو بدەستئینانا پوستەکی وەک شکەستن، خرابی بناڤ دکەت، ئەڤەژی بخوە دبیتە ئەگەرا هندێ کو بەرپرسێن مە ناخوازن کورسیکێن خوە ژدەست بدەن، چونکی دەرخستنا خوە ژکارەکی ب شەرمزاری دزانن. گرنگ کو ئەم بزانین، ئەم دهەرکارەکیدا سەرکەفتی نابینین، نە سەرکەفتنا کەسەکی دکارەکیدا نایێت رامانا هندێ کو ئە دهەمی کارەکیدا سەرناکەڤیت، دبیت مروڤ شڤانەک خرابیت، لێ گاڤانەک باشبیت، هەردو ژی کارن؟؟؟؟؟؟؟؟؟؟؟؟؟؟؟؟\nبسالانە بەشەکێ هەرێ زۆر ژ خەلکێ مە گازندا وی ئەوە کو هندەک کەس بوینە پەنجە شێر لسەر دلێ وان، بسالا هەوار دکەت لێ مخابن کەس د هەوارا وان نایێت، سرۆکێن پارتێن دەستهەلاتدار دبێژن لێ ناپێژن دپرانیا جارادا، ئەو گوهارتنێن هەیا ئەڤرو هاتین کرن پتر جوانکاری بون ژ چارەسەریێ. چونکی بدیتنا من هەیا ئەڤرو موخابن چوهێز ل باشورێ کوردستانێ دروست نەبوینە کو باوەریێ بگوهارتنێ بینیت.\nرەوایە بو هەر تاکە کەسی ئارمانجا وی یا درێژ خایەن هەر پوستەکی بدەست بینیت و بەرەڤاژی ڤێ چەندێ کەسێن داخوزەک بڤی رەنگی نەبیت نە ساخلەمن د مەژیێ خوەدا. زانایە بو مە هەمیا کو گەلەک پارتی، کومەلە، هێز، رێکخستن….هتد لناڤ ناڤمەدا سەرهەلداینە دڤان سالادا، لێ پەنجەشێرێ رەهێن خوە لناڤ خوینا مە هەمیادا بەلاڤکرینە و ئێشا کەس ژمن باشتر نینە و بنەمانا من قیامەت دێرابیت ئەم هەمی یێت گرتین. گەلەک سەروک و بەرپرسێن ئەڤرو گازندە ژ سەرکردێن بەرێ دکرن و دگوتن گەلو هەیا کەنگی دێ فلان کەس سەروک مینیت، لێ دەما ڤان کەسا هندەک گروپێن دی لبن ناڤێ دژ دەرکەفتنێ بەرابەر تەکرەویێ، جهێ داخێ یە کمباختر لێ هاتن. دیسا ئامادە نینن کورسیکا خوە ژبو کەسێ دن ژدەست بەردەن و هەمی تشتەکی چاک هاتی کرن بمیراتێ خوە ناسدکەن و هەمی چەوتەیا تێخن ستۆکرا بەڤلێن خوە. چونکی نمونێت ژدەرڤەی ڤێ چەندێ مەنین لەوما من چ نمونە بناڤ نەکرن.\nموخابن دەما گوهارتن گەهشتی مەلایەکی ل مزگەفتێ ل باژێرێ دهوکێ مەلەی قیامەت راکر، مەلەی نەڤێت بهێت گوهارتن، خەلک ژبەر وی دچو مزگەفتێ، تەنها ئەو دشێت رێکا خوەدێ نیشانی وێ گروپا خەلکی بدەت، تەنها ئەو راست بێژە، خەلکی ئەو بتنێ دڤێت، ل پشت وی نەبیت خەلک نڤێژێ ناکەت، کبارا وی نەبیت ئەو خەلک گوهداری کەسێ دی ناکەت، ئەزمانێ وی نەبیت چ ئەزمانێت دی تێناگەهن، لەوما گوهارتنا مەلەی نەمانا مزگەفتێ یە، چونکی هەر تشت بخوەدانێ خوە ئاڤایە، لەوما چەوا ئەڤرو وەلات شوینا ملکێ مللەتی بیت بویە ملکێ سەروکا وەسا مزگەفت ژی شوێنا مالا خوەدێ بیت هندەک دخوازن بکەنە مالا خوە و لسەر ناڤێ خوە تاپوکەن هەر چەندە مالێ خوەدێ یە.\nخەلکێ مە هندی بێ ئومێدە ژ گوهارتنا لسەر دەستێ ڤێ دەستهەلاتێ، بەرێ خوە ددەن خوەدێ هەرکەس درێ یا خوەرا ژ مزگەفت و دێرێ هەیا لالەشێ، ژخوەدێ دخواستن ئەگەر ئەڤ کەسە بخوەشیا خوە گوهارتنا نەکەن، خوەدێ ئیزراهیلی بو فرێکەت دابێن گوهارتن.\nژ کەڤن دگۆتن ئەگەر مروڤ نەخوەش دکەفت دبرن دەف مەلا، قەشا، کوچەکا، لێ دەما ئەو نەخوەش بن دێ کیڤە چن. پرسا من پشتی مزگەفت بوینە ملکێ مەلا خەلکێ مە بەرێ خوە کیڤە بدەت ژبو خوەدێ ئیزراهیلی فرەکەت بوهندەک بەرپرس و مەلێت ئەڤرو؟؟؟؟؟؟؟؟؟؟؟؟؟؟؟؟؟\nNext چەوا مافیایه‌كا كوردی زه‌كی ئامێدی فروته میتا توركی ؟!